Dizajn doma - Interijer doma, namjestaj, arhitektura - MONOLITNA KUHINJA LUKSUZNOG DIZAJNA- artbisk.ru\nMONOLITNA KUHINJA LUKSUZNOG DIZAJNA\nMonolitna kuhinja Inception posjeduje elegantan dizajn, koji dolazi kao prava definicija luksuza...\nKompanija Liebherr Appliances kreirala je luksuzni kuhinjski prostor punog imena Monolith Inception Kitchen. Koncept dizajna ove kompozicije zasniva se na riječi monolit, koja označava forme pojedinačnih blokova kamena, kojima ova kuhinja i sliči.\nDizajn prenosi monolitnu ideju putem skupocjenih površina korištenih vertikalno i horizontalno, dok kolumne u kojima se nalaze frižider, zamrzivač i dva Monolith Column rashladna uređaja, zajedno sa ugradbenim vinskim segmentima i velikim ladicama, osiguravaju da niko ne ostane gladan ili žedan. Ovaj komplet je smješten unutar okvira kreiranog od drveta eukaliptusa, kojem je dodatno integriran kuhinjski otok kreiran od strane brenda Premier Custom Built Cabinetry.\nPotpuno integrirana klizna ladica sa brončanim elementima prirodne patine, posjeduje kožne rukohvate na vratima i dodaje još jedan sloj luksuza cjelokupnom kuhinjskom prostoru. Centralni otok sa sudoperom, stvara solidnu, geometrijsku masu, sastavljenu od slojeva različitih visina koje dalje rezultiraju obiljem pultnih površina i stolom za objed.\nPoslednje spomenuti segment posjeduje banket mjesta za sjedenje kreirana od svjetlog drveta i akcentiran kožnim detaljima. Unutar kuhinjskog otoka nalazi se prostor za odlaganje stvari crvene boje, sa dosta neočekivanih akcenata. Svaki detalj ove kuhinje savršeno je osmišljen i dizajniran kako bi unio osjećaj luksuza u prostor bilo kojeg stila.\nFrižideri i vinski rashladni uređaji potpuno su prekriveni i ugrađeni u konstrukciju eukaliptusovog drveta, dok se za dodatni komfor brine još jedan uređaj koji kao i element pokraj njega posjeduje brončana vrata prirodne patine i kožom prekrivenih rukohvata.\nPročitaj sljedeći tekst: CENTAR SVAKE KUHINJE MOŽE BITI BAR


Barcelo Hydra Beach hotel - Thermisia, Peloponez, Grčka - AquaTravel.rs\nGrčka, Peloponez, Thermisia\nBarcelo Hydra Beach Resort je moderno dizajniran kompleks smešten u mirnom delu oblasti Agolida u mestu Thermisia.\nBarcelo Hydra Beach Resort je smešten u mestu Thermisia sa spektakularnim pogledom na ostrvo Hydra, i u blizini Argolide mesta bogate istorije.Resort izlazi na 3 idilične plaže , kristalno čiste vode. Hotel poseduje 79 privatnih bungalova i 241 sobu, okružene velikom baštom maslinjaka i citrusnog voća.Sobe su komforne sa ukusom dekorisane u prijatnim tonovima, ,Sobe su superior i deluxe a pojedine gledaju na more. Hotel poseduje Spa centar sa pogledom na more, koji nudi razne tretmane od masaže , saune , talasoterapije , hidromasaže do salona lepote. Barovi i restorani imaju široku ponudu koja će zasigurno zadovoljiti sve ukuse, Za one najprobirljivije tu je i A la cart restoran.\nHotelske usluge obuhvataju-recepciju, klimu, baštu, menjačnicu, parking, room service, rent-a-car, prodavnicu suvenira, organizovanje ekskurzija,mini market, kafe, otvoren i zatvoren bazen, dečiji bazen, ležaljke i suncobrane, dečije igralište, teretanu, teniski teren, odbojku na plaži, fudbal, stoni tenis,\nHotel pruža uslugu- All inclusive\nZA RANE UPLATE 10% POPUSTA + DODATNE POGODNOSTI


U Preševu ponavljanje izbora na nekoliko mesta, srpskoj listi fali dvadesetak glasova - JUGPRESS\nOd autora: Jugpress Decembar 25, 2017\nPredsednik Opštinske izborne komisije Zećir Miftari rekao je za JUGpress da će ta komisija danas razmatrati neparvilnosti na četiri biračka mesta u ovoj opštini.\nPo njegovim rečima, sem biračkog mesta broj 5, na kome je još juče prekinuto glasanje, na dva biračka mesta je utvrdjeno da u kutijama ima viška listića dok je na jednom biračkom mestu, u selu Buštranje, polomljena glasačka kutija.\nMiftari je rekao da, prema nezvaničnim preliminarnim rezultatima sa biračkih mesta na kojima se ne ponavljaju izbori Alternativa za promene , na čijem je čelu Šćiptim Arifi, osvojila je 37 posto od ukupnog broja izašlih glasača.\nDemokratska partija Albanaca – Ragmi Mustafa, osvojila je 27 posto, Demokratska unija Albanaca – Naser Aziri 2,2 posto, Grupa građana Reforma za promene Demokratske partije Albanaca – Sami Saljihu, 9, 2 posto , Partija za demokratsko delovanje – Ardita Sinani 15 posto. Demokratska unija doline -Skender Destani, 2, 2 posto , Aleksandar Vučić – Za Srbiju jedinstveno 4, 9 posto I izborna lista Demokratska partija – Dželal Memeti 1, 8 posto .\nPrema ovim preliminarnim nezavničnim rezultatima najviše glasove je osvojila Alternativa za promene , sledi Demokratska partija Albanaca – Ragmi Mustafa,\nPartija za demokratsko delovanje – Ardita Sinani, Grupa građana Reforma za promene Demokratske partije Albanaca – Sami Saljihu.


Cilj ovog konkursa je da se podrže srednje škole i učenici koji imaju razvijenu svest o značaju prikupljanja ambalažnog otpada, kao i da se motivišu da budu još aktivniji čuvari životne sredine. Konkurs se organizuje uz podršku Sekopaka, povodom obeležavanja međunarodnog Dana Dunava.\nKonkurs traje od 1. do 13. juna 2019. godine, a pre početka konkursa neophodno je da se škole prijave za učešće, kako bi im bila dostavljena oprema za odlaganje prikupljenog ambalažnog otpada.\nŠkole koje učestvuju u konkursu će prikupljati iskorišćenu ambalažu do 13. juna 2019. godine, a nakon toga će predstavnici Sekopaka izmeriti prikupljenje količine otpada. Škola koja prikupi otpad u najvećoj težini biće proglašena za pobednika konkursa.\nNajuspešnija škola će kao nagradu dobiti uređenje dela školskog dvorišta, u zavisnosti od potreba same škole, u vrednosti do 1.180.000 dinara. Podaci o prikupljenom otpadu i pregled rezultata svih škola koje su učestvovale u konkursu biće objavljeni na sajtu Nacionalne asocijacije roditelja i nastavnika Srbije, najkasnije do 20. juna 2019. godine. Sav otpad koji bude prikupljen u akciji biće recikliran.\nGradovi u kojima će konkurs biti sproveden su gradovi na obali reke Dunav i to su: Beograd, Novi Sad, Apatin, Smederevo, Sombor, Golubac i Kladovo.\nPravo na učešću u konkursu imaju srednje škole iz navedenih gradova. Škole se prijavljuju za učešće na konkursu putem i-mejla sa zvanične adrese škole na i-mejl adresu katarina.mrksic@cchellenic.com i narnsoffice@gmail.com . Prijava mora da sadrži saglasnost sa uslovima konkursa i zahtev za isporučivanje specijalno pripremljenih kontejnera i kanti u koje će učenici moći da odlažu ambalažni otpad.\nPrijavu za učešće je potrebno dostaviti najkasnije do 30. maja 2019. godine. Sve prijavljene škole će kontaktirati predstavnici Sekopak-a i dogovorii tehničke detalje u vezi sa postavljanjem potrebne opreme.\nUčenici i škole koje budu učestvovale prikupljaju PET ambalažu.\nCoca-Cola sistem i Sekopak preuzimaju odgovornost za postavljanje opreme za prikupljanje, merenje i transport ambalaže nakon sprovedenog konkursa, najkasnije u roku od 5 dana nakon završetka konkursa.\nKonkurs se odnose isključivo na škole i učenike i učešće trećih lica u konkursu nije dozvoljeno.\nSekopak zadržava parvo da proveri tok prikupljanja ambalaže i proceni da li je došlo do kršenja uslova konkursa. U slučaju kršenja uslova konkursa, biće doneta odluka o daljem učešću škole, u dogovoru sa upravom škole.\nU slučaju da dve ili više škola prikupe podjednake količine ambalaže, nagrada će biti podeljena između dobitnika.\nPredstavnici škole imaju pravo da prisustvuju merenju prikupljenih količina otpada, a zvanične informacije će biti dostavljene školama u slučaju potrebe.\nKontakt e-mail za dodatna pitanja:\nPartnerstvo Učenje Pravednost Loznica Učenici Bezbednost Novi Pazar Inkluzija Nasilje Nastavnici Novi Sad Čačak Literatura Vrtić Kraljevo Roditelji Podučavanje Subotica Propisi Leskovac Institucije Požarevac Niš Nove tehnologije Volontiranje Beograd Kvalitet


Posle neverovatne izvedbe engleske plesne džez-fank grupe u Beogradu 2009. godine, „Red Snapper” nam ponovo dolazi 16. septembra u Dom Omladine kako bi zajedno proslavili 20 godina od njihovog remeg dela – albuma „Prince Blimey” koji je pomerio tokove svetske muzičke scene tokom 1996. godine.\nPored Portishead, Massive Attack, Tricky i drugih grupa koje su pomerale granice dens muzike sredinom devedesetih nalazila se i grupa Red Snapper.\nNjihova debi ploča „Prince Blimey” bila je inspiracija za mnoge grupe širom sveta kao i za naše najpopularnije džez sastave kao što su Fish in oil ili Teleport!\nEksperimentišući u domenu fuzije džeza, hip-hopa i brejkbita, osnivačka trojka Ali Friend, Richard Thair i David Ayers sa saksofonistom Alanom Ridingom uspela je da sa svojim radom ode u studio i snimi prva tri ER-a. Tako su obezbedili ugovor sa, za njih ključnom izdavačkom kućom „Warp Records”.\nKritika Red Snapper smatra pionirima sinteze akustičnih instrumenata i elektronskih ritmova, jer su sa svojim zaraznim basom i neverovatnim saksofonom uspeli da naprave novi žanr.\nOsim solo nastupa, Red Snapper često otvara koncerte za Massive Attack, The Prodigy i Bjork.\nPosle fantastičnih nastupa došlo je zasićenja turnejama, te su se 2002. godine privremeno rastali kako bi se originalni članovi posvetili svojim solo projektima.\nSvoj povratnički album „Pale Blue Dot” snimaju 2007. godine predstavljajući novog člana benda, Toma Challengera. U novi album uneli su u svoju fuziju elemente surf muzike, afrobite i rokabilija.\nSjajne kritike je doživeo i njihov poslednji projekat „Hyena” 2014. godine u izdanju „Lo Recordings”.\nPosle neverovatnog predstavljanja na Beogradskom džez festivalu 2009. godine, Red Snapper se ponovo vraća 16. septembra u salu Amerikana kako bi napravio istorijski događaj za pamćenje i neverovatnu zabavu!\nUlaznice su u pretprodaji preko Eventim mreže.


Zakon o radu za desetak dana\nBeta | 23/06/2014\nPredsednik Unije poslodavaca Srbije (UPS) Nebojša Atanacković kaže da bi najranije za desetak dana u Skupštini Srbije mogle da se nađu izmene zakona o radu. Atanacković je novinarima na Ekonomskom samitu Srbije kazao da se to odnosi na pravilo da Socijalno ekonomski savet (SES) razmotri izmene zakona o radu pre nego što se one nađu pred poslanicima u Skupštini Srbije. Atanacković je kazao da ... Više\nEvropska banka za obnovu i razvoj (EBRD) započela je preko ENEF fonda podršku malim i srednjim preduzećima. EBRD je preko ENEF fonda započela podršku malim i srednjim preduzećima koji će učešćem u njihovom kapitalu pomoći privatnim preduzetnicima da prošire i modernizuju poslovanje i da povećaju izvoz, rečeno je na prezentaciji u Srpskoj asocijaciji menadžera (SAM). Predstavnik EBRD-a Miloš ... Više\nPrivredna saradnja između Švajcarske i Srbije može biti jača, a doprinos tome daće Švajcarsko-srpska trgovinska komora, čiji su članovi održali prvi sastanak. Žan-Lik Eš, zamenik šefa misije švajcarske ambasade u Beogradu, istakao je da je cilj rada Komore da se unapredi privredna saradnja Švajcarske i Srbije. "Premijer Aleksandar Vučić najavio je osnivanje mešovitog odbora pri njegovoj ... Više\nSnežana Bogosavljević Bošković je, na otvaranju dvodnevne godišnje konferencije organizacije "Agro-istok" u Beogradu, istakla da je poljoprivredi potrebno još pomoći nakon katastrofalnih poplava koje su pogodile zemlju. "Dosta vremena i sredstava biće potrebno za potpunu sanaciju šteta od poplava i zato pozivam međunarodne institucije da u okviru svojih finansijskih ... Više


Poseta Paraćinu: za više žena na mestima odlučivanja - BFPE\nBFPE » Poseta Paraćinu: za više žena na mestima odlučivanja\nU okviru projekta ”Za više žena na mestima odlučivanja” tim Beogradskog fonda za političku izuzetnost u četvrtak 28. februara je u poseti Paraćinu, gde će organizovati sastanak sa predstavnicima i predstavnicama lokalne samouprave i lokalnim političarkama.\nOvom prilikom razgovaraćemo o značaju učešća žena u telima lokalnih samouprava i ulozi lokalnih mehanizama za rodnu ravnopravnost, o značaju rodne ravnopravnosti na lokalnom nivou, kao i načinima i primerima dobrih praksi organizovanja žena u politici i političkim telima. Takođe, biće reči i o postojećem stanju i budućim koracima u svrhu unapređenja rodne ravnopravnosti u Paraćinu.\nProjekat se realizuje u saradnji sa Poverenikom za zaštitu ravnopravnosti, a uz finansijsku podršku Ambasade Kraljevine Holandije u okviru MATRA programa. Do sada su slični sastanci organizovani u Zrenjaninu, Novom Pazaru, Bačkom Petrovcu, Preševu i Nišu.\nFotografija centra Paraćina srdjan1987\nPrevious PostBalkans 360 inicijativa u Skoplju\nNext PostPoseta Preševu i Nišu: za više žena na mestima odlučivanja


Zabava za sve uzraste: 11. Festival nauke – Jedan na jedan - Dan u Beogradu\nNaslovna » Izlasci » Festivali » Zabava za sve uzraste: 11. Festival nauke – Jedan na jedan\nNeko drugi 15. novembar 2017. Festivali Postavite komentar\nPopularna manifestacija još jednom će zagolicati maštu i provesti kroz svet nauke desetine hiljada posetilaca željnih naučne zabave i novih naučnih saznanja.\nPod sloganom „Jedan na jedan“ svi zainteresovani i ove godine moći će da izađu na crtu najvećim naučnim izazovima, ali i da u neposrednom direktnom kontaktu sa naučnicima isprobaju različite naučne eksperimente i upuste se u nezaboravne naučne avanture.\n– Posle prošlogodišnjeg jubilarnog, desetog festivala, kada smo zabeležili kako rekordan broj učesnika tako i rekordan broj posetilaca iz celog regiona, ovogodišnji Festival nauke, predstavlja početak jednog novog ciklusa. Težimo da iz godine u godinu rastemo i razvijamo se, kako bi publici mogli da kroz interaktivne postavke približimo novitete i najsavremenija naučna saznanjima na razumljiv i popularan način. U nauci, baš kao i u prirodi, sve se kreće, menja i napreduje. Sve teče, sve se menja, poznato je svima, jer još je Heraklit primetio kako je sva priroda podvrgnuta stalnoj promeni i da na svetu sve prolazi, ništa ne ostaje. Kretanje ima veliku važnost u svakodnevnom životu svih nas, a ono predstavlja i jednu od osnovnih osobina živih bića – navodi direktorka i jedna od osnivača festivala Ana Petrović.\nObjašnjavajući pokret, kao centralnu temu festivala, Ana Petrović dodaje:\n– Čitava nauka leži iza pokreta, koji ćemo pokušati da vam približimo na ovogodišnjem Festivalu nauke!\nFestival nauke, a „nauka u pokretu“\nFestivalski program ove godine raspoređen je u četiri hale Beogradskog sajma i na više od 6.000 kvadrata donosi brojne novine.\nInteraktivne naučne postavke raspoređene su u halama 7, 8 i 9, dok je eksplozivna Naučno-fantastična bina ove godine smeštena u halu 5.\nKao jedna od najzanimljivijih festivalskih poslastica, s posebnom pažnjom osmišljen je svojevrsni festivalski poligon, zona sa interaktivnim postavkama pod nazivom Nauka u pokretu.\nŽelja organizatora je da nauku predstave direktno, „jedan na jedan“, kroz predavanja, interaktivne postavke, izložbe, radionice i dokumentarne filmove.\nProgram je veoma raznolik ove godine, sa dosta novih učesnika.\nPosetioci će proći kroz različita geološka doba i postanak planete, kroz život u najširem obliku, formiranje i kretanje živih bića, i čoveka bilo kroz pokret, sport, energiju koja pokreće prevozna sredstva, do demonstracije čeonih sudara, prve pomoći, kao i raspoloženja Nao robota.\nPored zone Nauka u pokretu (hala 9), novitet na ovogodišnjem festivalu je i Mala naučna bina „Jedan na jedan“, kutak za druženje sa naučnicima koji će deliti svoja saznanja i iskustva iz brojnih naučno-popularnih oblasti, prilagođeno kako starijim, tako i mlađim posetiocima.\nNajmlađe radoznalce i ove godine dočekuje razigrana Mala zona (hala 8), dok će tinejdžeri zaljubljeni u nauku moći da se druže sa svojim genijalnim vršnjacima u zoni Ekspertinejdžera (hala 9).\nNaučne zvezde iz celog sveta\nFestival će ovog decembra na Beogradskom sajmu okupiti i veliki broj naučnih zvezda iz celog sveta.\nNa Naučno-fantastičnoj bini zablistaće boje Poljske, Estonije, Bugarske, Izraela.\nIz Francuske stiže Pariska cirkuska akademija La belle Apocalypse, koji će u saradnji sa fizičarem publici pojasniti kako to cirkuski izvođači uspevaju da prkose gravitaciji.\nIz Austrije na festival dolazi kompanija OMAi, koja će iPAD pretvoriti u alat kojim će posetioci moći da izraze svoju kreativnost uz virtuelno slikanje grafita.\nNajveća zvezda ovogodišnjeg festivala je Amerikanac Stiv Vulf, komunikator nauke, koji će demonstrirati naučne principe koji stoje iza specijalnih efekata u holivudskoj filmskoj industriji.\nSa svojim dvadesetpetogodišnjim iskustvom, Vulf i njegov tim stoje iza brojnih kaskaderskih vratolomija i neverovatnih scena koje oduzimaju dah u svetskim blokbasterima, a do sada je sarađivao sa zvezdama kao što su Tom Kruz, Al Paćino, Tom Henks i mnogi drugi…\n– Iako kaskaderi dobijaju honorar, sila zemljine teže zapravo radi posao. U filmovima eksplozije, sudari i padovi deluju strašno, ali zapravo su vrlo jednostavni ako znate nauku koja se krije iza njih – objašnjava Vulf uoči svog dolaska na Festival nauke.\n11. Festival nauke – informacije\n• Beogradski sajam, hale 5, 7, 8 i 9\n14-17. decembar 2017; 10.00 – 19.00\n• Linije gradskog saobraćaja koje vode do Beogradskog sajma\n– autobusima br: 23, 37, 51, 52, 53, 56E, 56L, 58\n– tramvajima br: 3, 12\nIz pravca Novog Beograda:\n– autobusom br. 88\n– tramvajem br. 13\nIz pravca Banovog brda:\n– autobusima br: 23, 37, 51, 52, 53, 58\n– tramvajima br: 12, 13\n• Cene ulaznica\nCena ulaznice za grupnu posetu je 400 RSD (minimum 15 osoba). Cena pojedinačne ulaznice je 450 RSD, a cena parkinga po satu je 100 RSD. Deca do pet godina uz pratnju roditelja ne plaćaju ulaz.\nDeseti Festival nauke zabeležio je više od 32.000 posetilaca iz celog regiona, čime je festival potvrdio svoju poziciju najvećeg događaja koji se bavi promocijom nauke i obrazovanja u jugoistočnoj Evropi.\nMisija Festivala nauke jeste veći značaj obrazovanja u društvu, kroz zanimljive, moderne i nove metode. (danubeogradu.rs)\nTagovibeogradski sajam deca festival nauke festivali izlasci nauka porodica škole\nPrethodni SC Voždovac: Drugi karate turnir Arena kup\nSledeći Bioskopski repertoari (16-22. novembar 2017)


Modernizacija ulica na 30 lokacija širom grada | Banja Luka 24 sata\nHome Banjaluka Modernizacija ulica na 30 lokacija širom grada\nModernizacija ulica na 30 lokacija širom grada\nNa više od 30 lokacija na širem gradskom području, ove godine će se izvoditi radovi na saobraćajnicama, pješačkim i biciklističkim stazama, najavili su iz Grada.\nRadovi i sredstva za njihovu realizaciju planirani su u okviru programa zajedničke komunalne potrošnje i uređenja građevinskog zemljišta Odjeljenja za saobraćaj i puteve.\nZa redovno održavanje, modernizaciju, rekonstrukciju i investiciono održavanje gradskih saobraćajnica biće izdvojeno nešto više od tri miliona KM, od toga za održavanje gradskih asfaltnih i makadamskih saobraćajnica planirano je 1,32 miliona KM.\nZa investiciono održavanje asfaltnih saobraćajnica, koje se odnosi na značajnije zahvate, planirano je 550.000 KM. Ovim sredstvima biće obnovljen asfalt na dijelovima gradskih saobraćajnica: Blagoja Parovića, Ivana Gorana Kovačića, Jovice Savinovića, Kralja Petra I Karađorđevića i drugim.\nModernizacija gradskih makadamskih saobraćajnica, za šta je izdvojeno 300.000 KM, obuhvatiće gradske saobraćajnice u sljedećim ulicama: krak Novaka Pivaševića , III kuljanska, ogranak I kuljanske, Put srpskih branilaca od 116 A do 116 C, Grab – Bukvalek, Put od Poslovne zone Ramići – lijevi ogranak, Vasića put, Tešana Podrugovića, Puškinova, spoj Nenada Kostića, ogranak Ponirske, trotoar u Ravnogorskoj kod broja 7, 9 i 11, Petra Velikog od FK „Rekreativo“ prema Krčmaricama, Bjelopotočkih žrtava, te Ozrenska ulica.\nProgramom zajedničke komunalne potrošnje, planirana su i sredstva za gradnju novih kružnih raskrsnica, od čega će 350.000 KM biti izdvojeno za kružni tok na ukrštanju Kozarske ulice sa Solunskom i Ulicom Isaije Mitrovića.\nTakođe, u planu je i proširenje ulivnih prilaza raskrsnica duž saobraćajnice Aleja Svetog Save – Vuka Karadžića, radovi na pješačkoj stazi – spoj Ulica Bose Živković – Sanska, kao i proširenje Ulice Vojvode Momčila.\n– Uz sredstava planirana Programom zajedničke komunalne potrošnje, značajna ulaganja u saobraćajnice predviđena su i ovogodišnjim Programom uređenja građevinskog zemljišta. Tako je, na osnovu ovog programa, planirana izgradnja trotoara i biciklističkih staza u Bulevaru Desanke Maksimović, na Istočnom tranzitu obostrani trotoari, biciklističke staze i zeleni pojas, kao i trotoara u Ulici Milana Rakića. Takođe, ovim programom planirana je i gradnja javne saobraćajnice i parkinga sa oborinskom kanalizacijom za potrebe objekta mjesne zajednice i policijske stanice Lauš- rekli su iz Gradske uprave.


Aerodrom Nikola Tesla objavio rekordane rezultate u oktobru - Aviatica\nAerodrom Nikola Tesla objavio rekordane rezultate u oktobru\nRekordan oktobar prema broju putnika na beogradskom aerodromu daje realnu nadu da se do kraja godine zabeleži 5 miliona putnika.\nAerodrom Nikola Tesla Beograd nastavlja sa rekordima u svim segmentima poslovanja. Beogradski aerodrom već četvrti mesec za redom beleži apsolutni mesečni rekord u broju putnika, a u oktobru je zabeleženo povećanje svih parametara u vazdušnom saobraćaju.\nU oktobru je registrovano za ovaj mesec rekordnih 438.980 putnika, što je povećanje od 9 odsto u odnosu na isti mesec prethodne godine. Ovo je istovremeno i najveće procentualno mesečno povećanje broja putnika u ovoj godini. U ovom periodu obavljeno je 5.098 poletanja i sletanja, što je povećanje od 5 odsto u odnosu na isti period prošle godine, dok povećanje prometa robe i pošte iznosi 19 odsto.\n„Od početka 2016. godine aerodrom je uslužio 4,25 miliona putnika, što nam daje realna očekivanja da ćemo krajem godine dočekati i 5-milionitog putnika“, navedno je u saopštenju beogradskog aerodroma.\n(Zvanično saopštenje Aerodroma „Nikola Tesla“ Beograd)


Uprava Merkatora ne daje podršku za prodaju Agrokoru - Bizlife.rs\nUprava Merkatora ne daje podršku za prodaju Agrokoru\n07:52 Ljubljana, 24/11/2011\nUprava slovenačkog trgovinskog lanca “Merkator” odlučila je juče da povuče podršku prodaji većinskog dela akcija hrvatskom koncernu “Agrokor”, nakon što je saznala da ta kompanija samostalno učestvuje u kupovini.\nU “Merkatoru” su, kako tvrdi Uprava, očekivali da će među kupcima biti međunarodne finansijske institucije, kao što je prvobitno predočeno, prenela je slovenačka agencija STA.\nTo znači da nije bilo moguće postići sporazum sa konzorcijumom kupaca, koji je uključivao Evropsku banku za obnovu i razvoj (EBRD), Međunarodnu finansijsku korporaciju (IFC) i investicionu kompaniju “Uan ekviti partners”, navodi se u saopštenju “Merkatora”.\nVesti su usledile nakon što je londonska banka ING, koja upravlja kupovinom akcija u ime prodavaca (grupacije “Pivovarna Laško” i konzorcijuma banaka), saopštila u utorak da je “Agrokor” jedini kupac.\n“Merkator” tvrdi da je spreman da ponovo razmotri prodaju akcija ukoliko se EBRD ili IFC uključe u konzorcijum kupaca, kao što je ranije planirano. Pošto želi da ubrza prodaju, kompanija će 5. decembra izneti više podataka o svom kreditnom portfoliju i portfoliju nekretnina, a 1. januara 2012. će saopštiti ukupnu vrednost svojih nekretnina. Revidirani izveštaj za 2011. biće gotov do kraja februara.\n“Merkator” takodje želi da postigne dogovor sa bankama i pivarom “Laško” koji bi se odnosio na rizike u vezi refinansiranja dugova bankama u konzorcijumu prodavaca, jer su neke od njih najveći finansijski partneri “Merkatora”. Pivara “Laško” prodaje 23,34 odsto akcija, a ukupno 28,76 odsto akcija slovenačkog trgovinskog lanca prodaju banke “Abanka”, “Banka Celje”, “Banka Koper”, “Gorenjska banka”, “Hipo Alpe Adria”, NKBM i NLB, kao i investicioni fondovi “NFD1” i “NFD holding”.\nPodsetimo, prema jučerašnjim saznanjima Blica, hrvatski „Agrokor“ tražio je od Komisije za zaštitu konkurencije Srbije dozvolu za kupovinu „Merkatora“, koji posluje i na našem tržištu.


Žena postala internet zvezda jer je pokazala kako se čisti beli luk - Muški magazin - trendovi, fitness, lifestyle, saveti, devojke...\nTviter korisnica, Valentina Pestilen, postala je pravi internet hit kada je postavila genijalan i ekstremno brz način za čišćenje belog luka. Nije poznato da li je ona na klipu, ali on je postao prava senzacija i kuvari širom sveta ne mogu da veruju da nisu znali za ovu metodu čišćenja luka.\nValentina je rekla da često sprema korejsku hranu i da joj se ova metoda pokazala kao najbolja i najbrža. Sve što treba da uradite jeste da zabodete vrh belog noža u jedan čen belog luka i da ga lagano izvadite iz ljuske.\nLjudi širom sveta na društvenim mrežama postavljaju klipove kojima dokazuju da ovo nije namešteno i da ova metoda zaista radi i da vam omogućava da za samo nekoliko sekundi oljuštite ogromne količine belog luka.\nPogledajte kako se najbolje ljušti beli luk:\nPROČITAJTE SLEDEĆI TEKST: Šta je CRAM dijeta


Kompanija „Bojsen“ u Subotici – BALKAN TV NOVI SAD\nHomeEmisijeEmisija: SUBOTICA DANASSubotica danasKompanija „Bojsen“ u Subotici\n29/08/2019Redakcija BALKAN TVSubotica danas, Vesti0\nTržišna vrednost zemljišta je, prema proceni Ministarstva finansija Republike Srbije – Poreska uprava- Filijala Subotica, 1.334,34 dinara/m2, što ukupno iznosi 135.294.069,96 dinara, odnosno 1.145.318,51 evra obračunato prema srednjem zvaničnom kursu NBS za evro na dan 4. septembra 2018. godine.\n– Svi bi trebalo da se radujemo otvaranju novih radnih mesta. Siguran sam da je nemačka kompanija ‘Bojsen’, koja će baš u Subotici izgraditi svoj proizvodni pogon, dobijala veće povlastice čak i iz gradova u regionu. Dakle, nije samo Srbija zemlja u kojoj se subvencionišu strani investitori, to se radi i u državama Evropske unije, poput Rumunije, Bugarske i Hrvatske. ‘Bojsen’ je upravo odabrao Suboticu, iako je u našoj zemlji dobijao najmanje subvencija, zbog stručne i kvalifikovane radne snage, povoljnog geografskog položaja i ažurne i odgovorne lokalne samouprave koja je vrlo brzo i efikasno odgovarala na sve njihove zahteve. Ovo je veliki dobitak za Suboticu i svim sugrađanima čestitam dolazak nove, do sada najveće strane investicije u naš grad – naglasio je gradonačelnik Laban.


EU saopštila svoje ciljeve u vezi vakcinacije\nEvropska unija se nada da će do jula postići cilj vakcinacije 70% odraslih protiv koronavirusa kako bi se smanjile šanse od ponovnog skoka broja zaraženih, najavila je predsednica Evropske komisije Ursula von der Leyen ovog petka tokom posete fabrici Pfizer/BioNTech u Puurs-u, Belgiji, prenosi 20 Minutes.\n,,Zahvaljujući ogromnim naporima biotehnološke kompanije Pfizer i ubrzanju isporuke vakcina, sada sam uverena da ćemo imati dovoljno doza za imunizaciju 70% odrasle populacije u Evropskoj uniji do jula “, rekla je Ursula von der Leyen.\nIznervirana kašnjenjem nekih planiranih isporuka, posebno švedsko-britanske laboratorije AstraZeneca, EU je do sada postavila cilj da do septembra vakciniše 70% svojih odraslih. „Ali, kao što sada vidimo, proizvodnja se povećava, isporuke se povećavaju, imamo stabilne procese“, rekla je ona.\n,,Da, imali smo ranih poteškoća, kašnjenja i sažetka u proizvodnji, ali uspeli smo da ih prevaziđemo“, dodala je ona. Šef evropske izvršne vlasti najavila je potpis ,,narednih dana” novog ugovora sa kompanijom Pfizer, kojim se predviđa isporuka do 2023. godine 1,8 milijardi dodatnih doza ove vakcine, koja je se u najvećoj meri koristi u Evropskoj uniji.\nTagovi: evropska unija - vakcinacija


Zajednica neće imati izvršna ovlašćenja, niti će biti treći nivo vlasti na Kosovu: Edita Tahiri\n„Nije Srbija ta koja imponira datume ili koja može da vrši pritisak“, kazala je Tahiri.\nOna dodaje da je Briselski sporazum o Zajednici međunarodni sporazum, u isključivoj nadležnosti Republike Kosova, a sprovođenje se može očekivati onda kada se ukloni zid u Severnoj Mitrovici.\nGradonačelnik Severne Mitrovice Goran Rakić medjutim u saopštenju navodi da se zid sa Zajednicom ne mogu dovesti ni u kakvu vezu.\n"Jer, Zajednica srpskih opština tiče se kolektivnih prava Srba, dok je zid deo dogovora oko mosta na Ibru i u odgovornosti je lokalne samouprave odnosno severne Kosovske Mitrovice", napisao je Rakić.\nI on je nagovestio da ukoliko Priština i Brisel ubrzo ne sprovedu ono što je predviđeno i dogovoreno Briselskim sporazumom oko formiranja Zajednice Srpskih opština, "onda ćemo mi politički predstavnici Srba sa Kosmeta od Sretenja, samostalno krenuti u formiranje ZSO".\nNakon sastanka premijera Srbije, Aleksandra Vučića sa srpskim predstavnicima sa Kosova, rečeno je da ukoliko narednih nedelja ne bude konkretnih koraka ka stvaranju Zajednice, srpski predstavnici će od 15. februara sami uspostaviti Zajednicu i dogovarati njene nadležnosti.\nTahiri međutim naglašava da u vreme kada Srbija na Kosovu podiže zidove, do formiranja Zajednice ne može doći. Ona podseća da je Srbija šest godina odlagala sporazum o pozivnom broju za Kosovo, još uvek blokira sporazum o energetici i još uvek održava deo paralelnih opštinskih struktura na Kosovu. Poslednji prekršaj je podizanje zida u Mitrovici, navodi ona.\nLokalna samouprava u Severnoj Mitrovici je, naime, izgradila zid u blizini glavnog ibarskog mosta na kojem se izvode radovi za ponovno puštanje u promet. Lokalni Srbi tvrde da je to deo projekta o izgradnji pešačke zone ali nakon intervencije međunarodne zajednice, gradonačelnik Severne Mitrovice Goran Rakić je rekao da će zid biti redizajniran i da će na tom mjestu biti nešto u vidu ljetnje pozornice.\nCeo fokus države sada je da se ukloni zid: Tahiri\n„Moja poruka njima je da prvo sruše zid i da ne krše Briselski sporazum. U trenutku kada se stvori klima i kada se vidi da Srbija zaista sprovodi sporazume, tada će i Kosovo preuzeti odgovornost da sprovede sporazum o Zajednici. Celo političko rukovodstvo Kosova potvrdilo je da je formiranje Zajednice međunarodna obaveza, ali mi tražimo adekvatne trenutke da se ovaj sporazum sprovede. U ovakvim okolnostima, kada je izgrađen zid koji je prouzrokovao tenzije i preti destabilizaciju, ovo nije trenutak za tako nešto. Ceo fokus države sada je da se ukloni zid“, naglasila je Tahiri.\nOna je takođe ponovila da Briselski sporazum o pitanju Zajednice jasno stavlja do znanja da ta Zajednica neće imati izvršna ovlašćenja, niti će biti treći nivo vlasti na Kosovu, već će biti u potpunosti u skladu sa Ustavom Republike Kosova.\n„Proces izrade statuta još uvek nije počeo ali i kada se sa tim počne, statut će biti u potpunosti u skladu sa odlukom Ustavnog suda iz decembra 2015“, navela je Tahiri.\nNa sastanku je rečeno da srpski predstavnici do 31. decembra moraju da povuku “štetne odluke“\nRazlog zašto su srpski predstavnici sa Kosova boravili kod Vučića pre svega je raskol u Srpskoj listi koji je došao nakon što je premijer Isa Mustafa imenovao Mirjanu Jevtić iz Pokreta socijalista (PS) za ministarku administracije lokalne samouprave u Vladi Kosova, umesto Ljubomira Marića, inače iz Srpske napredne stranke.\nNa sastanku je rečeno da srpski predstavnici do 31. decembra moraju da povuku “štetne odluke“, i da Jevtićeva, koja nije prisustvovala sastanku, mora da se povuče. Predsednik Srpske liste, Slavko Simić, takođe iz redova PS-a, u utorak nije mogao da da odgovor na to da li će se odluka o imenovanju Jevtićeve povući. Ni iz kabineta Jevtićeve nismo uspeli da dođemo do odgovora.\nMarić je inače nekoliko puta bio meta kritika kosovskih vlasti. Boravio je u Briselu bez dozvole kosovskih institucija, potpisao je saopštenje čime je optužio gradonačelnika Leposavića, Dragana Jablanovića da je podržao odluku KFOR-a da na sever „prošvercuje prištinski politički establišment“, odnosno premijera Kosova, Isu Mustafu, te je bio viđen na severu sa Markom Đurićem, direktorom Kancelarije za Kosovo, na dan kada su kosovske vlasti zabranile ulazak Đurića na Kosovo.\nNakon sastanka u Beogradu u ponedeljak, Marić je izjavio da je smenjen zato što premijer nije bio zadovoljan njegovim radom i zbog njegovih političkih izjava, te je dodao da sebe smatra političkim zrelijim od Mustafe.\nNa to se oglasio blizak saradnik premijera, Bajram Gecaj, inače zamenik ministra u Ministarstvu za administraciju lokalne samouprave na čijem je čelu do skoro bio Marić.\nGecaj je na svom Facebook profilu napisao da su samo složene i osetljive okolnosti omogućile Mariću “inače izbeglici iz Knina“ da postane ministar u Vladi Kosova, te da je u ministarstvu bio „lutka bez volje i hrabrosti da donese bilo kakvu važnu odluku za kosovske Srbe“.\n„Kosovski Srbi nemaju potrebe da ih predstavlja neko ko je napustio svoju zemlju, već to treba da rade domaći političari koji će predstavljati interese kosovskih Srba, a ne interese Đurića ili Vučića“, rekao je.


IZJAVE TEK POSLE DOGOVORA: Ivica Dačić razgovarao sa evroparlamentarcima o pravilima dijaloga sa opozicijom | Novosti.RS\nDačić je, posle onlajn video-sastanka sa predsednikom Spoljnopolitičkog komiteta EP Dejvidom Mekalisterom, rekao da poziv važi za sve partije koje predstavljaju relevantan politički faktor u državi - vanparlamentarne, kao i parlamentarne.\nModaliteti dijaloga, kao i teme, prema Dačićevim rečima tek će biti dogovoreni u narednim nedeljama. On je u ponedeljak govorio samo o tehničkim pitanjam i istakao je da će tokom dijaloga važiti pravilo da se učesnici obraćaju javnosti tek kada dogovor bude postignut.\n- Razgovor je bio veoma konstruktivan i korektan. Preneo sam evroposlanicima da međustranački dijalog ne počinje od nule i da su već ostvareni značajni rezultati i oni su se sa tim složili. Rekao sam im da vlast u Srbiji želi da se dijalog uspešno odvija i da sve stranke učestvuju na izborima.\nNa onlajn sastanku učestvovali su, pored Dačića i Mekalistera, evroparlamentarci Tanja Fajon i Vladimir Bilčik, kao i bivši evroparlamentarci Eduard Kukan i Knut Flekenštajn. Učestvovala je i ambasadorka Srbije pri EU Ana Hrustanović.\nDeo stranaka, među kojima su DSS, POKS i radikali, poručili su ranije da žele dijalog sa vlastima, ali ne ako će posredovati stranci. Zato je Dačić najavio da će biti organizovani i posebni sastanci sa partijama koje ne prihvataju učešće predstavnika EU.\nS druge strane, stranke koje su bojkotovale izbore i tražile posredovanje EU, imaju problem i u uspostavljanju međusobnog dijaloga. Iako svi ističu da bi trebalo da nastupe sa jedinstvenom platformom i zajedničkim predstavnicima, trenutno nisu velike šanse da do toga dođe. U javnosti se pojavilo nekoliko platformi, a nema ni saglasnosti ko bi zajednički predstavnici mogli da budu.\nCILJ - JAČANJE DEMOKRATIJE\nPREDSTAVNICI Evropskog parlamenta poručili su da je sastanak sa Dačićem bio konstruktivan i da su se dogovorili o narednim koracima u dijalogu:\n- Čvrsto verujemo da je proces međustranačkog dijaloga, koji je omogućio Evropski parlament, u najboljem interesu Srbije i da je važan element u naporima zemlje da dalje jača demokratiju i poverenje građana u institucije i u izborni proces.\nIvica Dačić Dejvid Mekalister dijalog sa opozicijom dijalog vlasti i opozicije Tanja Fajon Vladimir Bilčik


08:12: AM nedelja 7 marta, 2021\nPosted on 16. jula 2020. at 18. jula 2020. by Ist Media\nBOR, (IST Media) – Iako je situacija u Boru sa obolelima od korona virusa znatno bolja nego u mnogim gradovima u Srbiji, gradonačelnik Bora Aleksandar Milikić najavio je razmatranje uvođenja vanredne situacije kako bi se održao pozitivan trend.\nOn je ocenio da je većina Borana odgovorna, i da se ljudi pridržavaju preporučene zaštitine mera nošenja maski, ali zabrinjava to što se čekaju rezultati testiranja 127 osoba.\nTrenutno je 13 Borana pozitivno na korona virus, ali će Gradski Krizni štab, u zavisnosti od broja pozitvnih, uvesti vanrednu situaciju. Mislim da još nije vreme za to, ali treba da sačekamo rezultate koji mogu dovesti do toga, rekao je Milikić.\nOn je objasnio da će uvođenje vanrednog stanja podrazumevati skraćeno radno vreme kafića, zabranu javnih okupljanja i rada noćnih klubova, i podsetio da su već otkazane sve manifestacije kao što su „Moto skup“ i „Susreti sela“.\nOd sutra će, inače, stupiti na snagu nove mere koje podrazumevaju obavezno nošenje maski u zatvorenom prostoru, u redovima gde je veći broj ljudi i zabranu okupljanja više od 10 ljudi u zatvorenom prostoru.\nSprovođenje ovih mera će kontrolisati komunalna inspekcija, i zato molim sve Borane da budu odgovorni kao do sada, rekao je Milikić.\nJuče je u kovid ambuanti u Boru pregledano 15 pacijenata sa blažom kliničkom slikom i oni čekaju rezultati testiranja.\nOd izbijanja epidemije, u Boru je zaraženo 186 osoba od čega je šest izgubilo bitku sa korona virusom.


Oslobođeni turski vojnici koji su prešli grčku granicu - 10.09.2018, Sputnik Srbija\nOslobođeni turski vojnici koji su prešli grčku granicu\nDvojica pripadnika turskog vojnog osoblja, koji su uhapšeni u Grčkoj zbog sumnje da su nelegalno prešli granicu, pušteni su iz pritvora. 10.09.2018, Sputnik Srbija\n23:11 10.09.2018 (Osveženo: 03:49 26.08.2021)\n© AFP 2021 / ILYAS AKENGINTurska vojska, ilustracija\nDvojica pripadnika turskog vojnog osoblja, koji su uhapšeni u Grčkoj zbog sumnje da su nelegalno prešli granicu, pušteni su iz pritvora.\nU saopštenju turske vojske navodi se da su vojnici hvatali migrante kako bi ih sprečili da pređu granicu sa Grčkom, ali su slučajno prešli granicu, prenosi AP.\nGrčka vojska je, sa druge strane, saopštila da je jedan turski vojnik rezervista uhapšen oko 11 sati pre podne na oko kilometar i po unutar grčke teritorije i da je kod sebe imao pušku, ali bez municije. Drugi turski vojnik uhapšen je tri sata kasnije i kod sebe nije imao ni oružje ni municiju.\nKako se navodi, prvi vojnik je u iskazu rekao da se izgubio i slučajno zadesio na grčkoj teritoriji, dok je drugi rekao da je krenuo da traži svog druga i kolegu.\nPortparol grčke vojske negirao je navode pojedinih grčkih medija da je prilikom njihovog hapšenja došlo do razmene vatre.


Rusija - pokretač svetske ekonomije posle korone - Sputnjik Srbija\n15:20 25 Januar 2021\n07:02 12.06.2020 Preuzmite kraći link\nVeliki rast posle pandemije predviđa se i Indoneziji, Kini, Meksiku i Australiji. Preduslovi za brz ekonomski oporavak su mali javni dug, niska stopa nezaposlenosti, niski porezi i slaba zavisnost od međunarodne trgovine.\nUloga države u oporavku privrede\nRuski ekonomista Mihail Beljajev kaže da su ekonomski gubici Rusije nastali kao posledica pandemije virusa korona neizbežni, ali u poređenju sa većinom drugih razvijenih ekonomija, ti gubici su relativno mali.\n„Taj pad je mali u poređenju s drugim ekonomski razvijenim državama. Osnovu, kičmu ekonomije čine industrijska preduzeća, koja u određenoj meri kontroliše ili podržava država svojim porudžbinama. Ti sektori su najmanje trpeli i imaju najpovoljnije šanse za dalji oporavak. Podrška će biti ne samo u obliku finansijskih injekcija, već i u razvoju nacionalnih projekata“, kaže Beljajev za Sputnjik.\nČak i zapadni eksperti ističu da Rusija može da odigra ključnu ulogu u revitalizaciji globalne ekonomije nakon krize izazvane pandemijom korona virusa, jer ima brojne prednosti, među kojima su ljudski kapital, finansijska sredstva i prirodni potencijal.\nTa sposobnost se u velikoj meri povezuje sa činjenicom da je zemlja već pregurala veliku krizu u periodu od 2014. do 2016. godine i sada joj je lakše da se ponovo pokrene. Istovremeno, ekonomija zapadnih zemalja je sada upala u krizu, jer do sada nije imala takvih padova već, naprotiv, postojalo je verovanje u „neranjivost“ berze i tržišta.\nDo rasta ekonomije u tri koraka\nKriza je u Rusiji nastala zbog činjenice da u vreme planiranja budžeta za 2020. nije bilo ni pandemije korona virusa, niti pada cena nafte. Drugim rečima, niko nije računao na takav dvostruki udarac.\nNajteže su pogođena mala i srednja preduzeća, sektori trgovine i usluga. Poslednjih godina je potrošnja bila jedan od važnih pokretača rasta ruske ekonomije, ali su ograničenja koja su uvedena zbog korona virusa dovela do pada potrošačkih usluga. Međutim, Beljajev smatra da će se uslužni sektor vrlo brzo oporaviti.\n„Neka preduzeća su ugašena, jer kriza takođe ima i ulogu „čistača“. Zapravo, zatvorena su neefikasna preduzeća, ali se na tržištu uvek pojavljuje neko ko će zauzeti njihovo mesto“, uveren je Beljajev.\nRusija ulaže hiljade milijardi rubalja u obnovu svoje privrede\nZa godinu i po dana ruska ekonomija bi trebalo da dostigne stabilan rast od 2,5 odsto. U budžetu će se izdvojiti pet hiljada milijardi rubalja za njegovo podsticanje. Vlada je napravila plan za oporavak ruske ekonomije, a glavni cilj plana je da se prevaziđe recesija nastala zbog epidemije i da se postignu održive stope rasta BDP-a, što će omogućiti da se povećavaju realni prihodi građana.\nSa realizacijom plana počeće se već u julu, a on se sastoji od tri faze: do kraja 2020. godine situacija bi trebalo da se stabilizuje; do drugog kvartala 2021. godine ekonomija bi trebalo da se oporavi, a od četvrtog kvartala 2021. godine očekuje se rast ekonomije.\nZanimljivo je da je ekonomska aktivnost u Rusiji prevazišla očekivanja u junu. Eksperti ističu da se posle perioda samoizolacije i „biznis vraća u život“.\nŠef australijskog Instituta za ekonomiju i mir Stiv Kilelea je ocenio da se globalni oporavak nakon pandemije može očekivati pet godina nakon izlaska zemalja iz karantina.\nBorba protiv korona virusa je ozbiljan test za poslovni svet, ali razumevanje lekcija pandemije pomoći će u razvoju „imuniteta“ od mogućeg drugog talasa virusa, uvereni su poznavaoci svetske ekonomije.


Potpisan sporazum o vojnotehničkoj saradnji između Srbije i Azerbejdžana\nVesti Autor:N1 Beograd11. okt. 202116:212 komentara\nMinistar odbrane Srbije Nebojša Stefanović sastao se sa ministrom odbrambene industrije Azerbejdžana general pukovnikom Madatom Gulijevim, uoči svečane ceremonije otvaranja Sajma naoružanja i vojne opreme „Partner 2021” u utorak.\nKako prenosi Ministarstvo odbrane, dvojica zvaničnika su tom prilikom potpisali sporazum o vojnotehničkoj saradnji između Vlade Srbije i Vlade Azerbejdžana.\nStefanović je zahvalio Gulijevu što se odazvao pozivu i došao u Srbiju.\n„Radi se o izuzetnom prijatelju naše zemlje. Velika nam je čast što je predsednik Alijev izabrao ministra da dođe, da poseti naš sajam, ali i da razgovaramo o važnim temama u našoj vojno-vojnoj i vojnotehničkoj saradnji. Učešće azerbejdžanske delegacije na desetom, jubilarnom sajmu naoružanja i vojne opreme „Partner 2021” upravo je jedan od impulsa i odlična prilika da razgovaramo o konkretnim koracima u unapređenju naše saradnje“, istakao je.\nDodao je da je tokom razgovora zaključeno da su odnosi između dve zemlje izuzetni, ali da ima prostora za unapređenje vojne i industrijske saradnje.\n„Zahvalio sam se ministru Gulijevu i ovom prilikom na principijelnoj podršci teritorijalnom integritetu i suverenitetu Republike Srbije. Mi smo danas potpisali Sporazum između naše dve Vlade o vojnotehničkoj saradnji i stupanjem ovog Sporazuma na snagu, stvara se pravni okvir za saradnju dva ministarstva u vojno-ekonomskoj i vojnotehničkoj sferi, kroz realizaciju projekata od zajedničkog interesa. Nadam se da će ministar Gulijev tokom posete sajmu imati prilike da vidi i neke od najnovijih proizvoda naše odbrambene industrije, ali mi je ujedno drago i što je imao vremena i da se upozna malo sa našim običajima i provede nekoliko dana, u kojima smo mogli da razgovaramo više puta o konkretnim koracima u našoj daljoj saradnji“, objasnio je.\nMinistar odbrambene industrije Republike Azerbejdžan general pukovnik Madat Gulijev izjavio je da mu je čast zbog učešća na sajmu „Partner 2021“.\n„Veoma sam srećan da je naš predsednik ovlastio mene da potpišem Sporazum Vlada naših zemalja. Nas dvojica se dobro poznajemo i čini se da tekuća saradnja dobro napreduje. Prema našem mišljenju, svi koji smo na ovom Sajmu trebalo bi da se držimo zajedno pred međunarodnim izazovima u svetu. Naši predsednici već gaje bliske veze i podržavaju se u svemu. Naravno, mi podržavamo integritet države Srbije“, rekao je.\nAzerbejdžanMadat GulijevNebojša StefanovićsporazumSrbija


U Kragujevcu otvorena prva „ekološka garaža“ | Energetski portal Srbije\nU Kragujevcu otvorena prva „ekološka garaža“\n09.12. 2020 Srbija\nDirektor JKP Šumadija Kragujevac Nemanja Dimitrijević danas je u prisustvu gradonačelnika Nikole Dašića i bivšeg gradonačelnika Radomira Nikolića otvorio prvu javnu parking garažu u Kragujevcu.\nPosle nešto više od godinu dana od polaganja kamena temeljca završeni su radovi na izgradnji prve nadzemne višeetažne blokovske garaže koja je rađena po najnovijim ekološkim standardima.\nIzgradnjom jednog ovakvog objekta u znatnoj meri će se rešiti problem parkiranja u centralnom gradskom jezgru i podići pružanje usluga parkiranja na jedan viši nivo.\nPuštanjem u rad garaže Kragujevac je stavio sebe na mapu savremenih gradova jer je reč o objektu koji je energetski efikasan i u kome su primenjena najsavremenija tehnološka rešenja u delu kontrole i naplate parkinga.\nOva višespratna garaža ima predviđeni kapacitet parkiranja od 200 parking mesta i pruža energetski efikasna rešenja, pa pored standardnih parking mesta poseduje i mesta za punjenje električnih automobila i solarne panele koji proizvode električnu energiju neophodnu za rad garaže.\nParkiranje je organizovano u polunivoima, na svakom nivou se nalazi centralna saobraćajnica oko koje su pozicionirana parking mesta, kao i ostale prateće funkcije.\nNivoi su povezani sa po dve dvostruke rampe i na taj način je obezbeđeno jednosmerno kretanje kroz sve nivoe garaže.\nU objektu su predviđena i mesta za invalide (10 parking mesta), kao i parking za motocikle (12 parking mesta – po 2 na svakom nivou), dok je za 16 parking mesta omogućena posebna rezervacija.\nRadove na izgradnji garaže izveo je konzorcijum „Strabag“ doo Beograd i „Strabag“ ad Austria.\nIzgradnju garaže finansiralo je JKP Šumadija Kragujevac iz sredstava dugoročnog investicionog kredita u vrednosti od 359.643.293,00 dinara.\nRadno vreme garaže je svakog dana od 00 do 24 časova, a naplata parkiranja počinje 07. decembra 2020. godine po ceni od 70,00 dinara po započetom satu.\nDirektor Nemanja Dimitrijević posebnu zahvalnost je iskazao izvođačima radova koji su u uslovima pandemije uspeli da organizuju i izvedu radove, Upravi za razvoj koja je učestvovala u realizaciji od izrade do tehničkog prijema objekta, Radomiru Nikoliću koji je bio inicijator projekta i gradonačelniku Nikoli Dašiću koji je podržao naše napore da se posao na izgradnji privede do kraja.\nIzvor: JKP Šumadija


► Vučić: Ostajemo na evropskom putu, ali nećemo ići protiv saveznika koji su\n"Izvinjavam se što ove stvari možda govorim prvi u Evropi, kao i kada sam govorio o solidarnosti, pa su me mnogi napali a zatim plagirali moje reči ti isti koji su me napali i optuživali potom su na bezbroj načina sve što sam rekao ponovili, govorim o svim evropskim liderima i o svima drugima", rekao je Vučić.\n"Dok je Srbija bila apsolutno najneuspešnija, kada smo sa prosečnom platom zaostajali 150 evra za Crnom Goroma, 45 evra za Bosnom i Hercegovinom i 20 evra za Makedonijom, tada Srbija nikome nije smetala, tada je u Srbiji cvetala demokratija. Kada nije bilo ni jedne televizije na kojoj je mogla da se pojavi opozicija, kada nije bilo ni jedne novina gde ste mogli da kažete bilo šta, onda je bilo dobro", rekao je Vučić.\nOn je dodao kada je Srbija počela da jača po objektivnim kriterijumima, sa 340 došla do 510 evra koliko je bila prosečna plata u martu, a da pri tome ima manji javni dug nego što ga ima Crna Gora, kada se očekuje da 2021. prestignemo Hrvatsku po BDP-u, onda, kako je ocenio "vidite kako više ni slobodan protok robe ljudi ni kapitala nije važan".\nOn je podsetio na inicijativu o otvorenim granicama u regionu i dodao da "zato što nije bilo tutora već su države uzele stvar u svoje ruke" taj projekat je norao biti "zaustavljen po svaku cenu".\nVučić je izneo niz kritika na račun onih koji daju mišljenje o rešenju pitanja Kosova i ocenio da je tu temu prokomentarisao svako, u skladu sa svojim interesima.\nOn je istakao i da će Srbija nastaviti tesnu saradnju sa Kinom, ali i najavio da će od sada odgovarati svima koji tu saradnju kritikuju a sa tom zemljom imaju hiljadu puta veću razmenu nego Srbija.\nPredsednik Srbije otvorio je međunarodnu konferenciju "Svet posle virusa korona" u okviru inicijative "Beogradski strateški dijalog" (BSD), na kojoj će kroz tri tematska panela biti analizirani geopolitički, ekonomski i zdravstveni aspekti pandemije koronavirusa.


gola - strana 4 - Vesti - Svet Plus\ngola najnovije vesti - strana 4\nKejt Apton: Neću se skoro slikati gola, to nije umetnost!\nPopularni model Kejt Apton koja se može pohvaliti savršenim telom koje je kao izvajano, morala je da razočara pripadnike jačeg pola, obzirom da je odlučila da se više ne fotografiše bez odeće, tačnije, jasno je rekla da njene nage fotografije više neće biti objavljene.\nNina Badrić: Nikada se ne bih slikala gola kao Severina!\nPop pevačica Nina Badrić voli da se fotografiše i aktivno koristi društvene mreže, ali priznaje da se nikad ne bi slikala gola kao njena koleginica Severina Vučković.\nIrina Šajk iskreno: Ne znam da glumim, angažovali su me da budem gola u ..\nIrina Šajk na veliko iznenađenje javnosti, dobila je jednu od bitniih uloga u filmu "Herkul". Devojka Kristijana Ronalda otkriva da je svesna, da joj uloga nije ponuđena zbog talenta za glumu, već zbog atraktivnog izgleda.\nVenus Vilijams pozirala potpuno gola (Foto)\nTeniserka Venus Vilijams, nedavno se slikala za časopis ESPN u kome je pored zanosne figure otkrila i najintimnije detalje iz svog privatnog života.


Ministar građevinarstva, saobraćaja i infrastrukture Tomislav Momirović posetio Filimonoviće u mesnoj zajednici Grabovac - Beogradski Portal\nMinistar građevinarstva, saobraćaja i infrastrukture Tomislav Momirović posetio Filimonoviće u mesnoj zajednici Grabovac\n– Veliko je zadovoljstvo biti u Grabovcu, mestu u kojem smo sagradili puteve koji vode ka Šapcu, Valjevu, Beogradu, ukupno 17 kilometara državnih puteva , ali i 17 kilometara puteva koji su nekategorisani. U Obrenovcu gradimo 100 kilometara kanalizacione infrastrukture i 2 postrojenja za prečišćavanje otpadnih voda, što mislim da je najveći republički projekat u Obrenovcu u poslednjih 10 godina – naveo je Momirović.\nPredsednik Gradske opštine Obrenovac Miroslav Čučković podsetio je, da je za ovu godinu planirana rekonstrukcija starih i izgradnja novih puteva u dužini od 100 kilometara, što će kako kaže, opštinu Obrenovac učiniti ugodnim mestom za život.\n– Naši poljoprivredni proizvođači koji su imali potrebu za novim saobraćajnicama kako bi lakše izvršili distribuciju svojih proizvoda, sada će to i dobiti. Iz Grabovca, građevinske mašine biće premeštene u Veliko Polje, gde će takođe biti asfaltiran veliki broj puteva – rekao je Čučković.\nPredsednik Saveta mesne zajednice Grabovac Aleksandar Ljubojević naglasio je, da je ovo istorijski momenat za mesnu zajednicu Grabovac, budući da se u proteklom periodu dosta uradilo kada je reč o uređenju ove mesne zajednice.


VUČIĆ O PRIJETNJAMA 'PAVELIĆEVIH KRIŽARA': 'To je dio kampanje onih u regiji koji bi da ne spominjemo zločine u Jasenovacu i Bljesku' | Slobodna Bosna\nVUČIĆ O PRIJETNJAMA "PAVELIĆEVIH KRIŽARA": 'To je dio kampanje onih u regiji koji bi da ne spominjemo zločine u Jasenovacu i Bljesku'\nPredsjednik Srbije Aleksandar Vučić rekao je da su prijetnje koje su mu upućene u pismu koje su potpisali "Pavelićevi križari, ustaški gerilci" dio kampanje u regionu u kojoj bi Srbi svakoga dana trebalo da se izvinjavaju, a da ne smiju ni da pomisle na žrtve iz svog naroda.\n"Bolesnih ljudi imate svuda, ništa novo, s tim što je to podstaknuto jednom vrstom kampanje koja se odigrava u jednom delu regiona, a u kojoj bi Srbi svakoga dana trebalo samo da viču `izvinite, izvinite, izvinite`, a valjda ne smemo ni da pomislimo to koliko je Srba pobijeno u Jasenovcu i `Bljesku` i svim drugim zločinačkim akcijama", rekao je Vučić.\nVučiću je pismo stiglo u petak, 15. decembra, dok je bio u posjeti Kubi, a napisano je na lošem hrvatskom jeziku, kao da ga je sastavljao neko ko ne koristi redovno hrvatski jezik.\n"Aleksandre Vučiću, ustaške udruge dijaspore poručuju: Za dom spremni! Sprema se nova Oluja i Bljesak. Naš ustaški poglavnik i vođa bio je i ostao Ante, a prezime mu dobro znate Pavelić Ante. Borac za katoličanstvo protiv pravoslavlja", navedeno je u pismu.\nU nastavku su upućene prijetnje da "za četnike imaju tri milijarde metaka", te da će ubiti trećinu svih Srba, drugu trećinu deportovati u logore, posljednju trećinu natjerati u katoličanstvo, dok će srpske žene "silovati da rađaju ustaške križare i gerilce".\nGovoreći o neredima na na 156. večitom fudbalskom derbiju između "Partizana" i "Crvene zvezde", u kojima su učestvovali i državljani iz Hrvatske, Vučić je naveo da će u tom slučaju biti još posla za službe Srbije, te da je bilo mnogo stranaca.\n"Prema prvim informacijama bilo ih je jedan ili dvojica iz Hrvatske, a sedmorica su privedeni i zadržani. Bilo je još stranaca na samom stadionu, oni su imali najznačajniju ulogu, nisu došli da gledaju kvalitet fudbala", rekao je Vučić novinarima nakon što je obišao radove na izgradnji fabrike "Cutobel" u Nišu.\nOn je dodao da se u iskazima privedenih vidi da nisu bili zainteresovani za kvalitet fudbala, te da će dobiti zasluženu kaznu za svoje huligansko ponašanje.\n"Videćemo da li je tu bilo i nekih drugih stvari za koje postoji mogućnost za neke druge postupke i eventualno u budućnosti ozbiljnije kazne", naveo je Vučić.\nOn je dodao da sada službe u Srbiji sve prate i ispituju, te da smatra da su postojali određeni propusti u radu službi prije utakmice, posebno onih koji prate tržište droge i njegove zakone, jer su oni trebalo da budu upoznati sa postupcima pojedinih mafijaških bosova.\n"Ali, nije to uvek sve lako upratiti, jer oni ne nose uvek telefone, skrivaju se iza svih mogućih, ali na kraju krajeva smo dobro reagovali, svi su pohapšeni i tu je i Bezbednosno-informativna agencija /BIA/ odigrala dobar posao", rekao je Vučić.\nOn je naveo da policiji nije bilo lako da sve ustanovi na licu mjesta, te da je BIA još tokom nereda dostavila podatke o kojim licima se radi i sa kojih prostora bivše Jugoslavije su došli, kao i iz kojih drugih zemalja u okruženju.\n"Tek tada su ta lica pohapšena i privedena. Ne mislim da će lako dolaziti sledeći put da pokušavaju u Srbiji da naprave bilo kakve nerede, a mi ćemo umeti da rešavamo svoje stvari i da ljudima obezbedimo sigurnost i bezbednost na utakmicama. Mislim da je ovo bio poslednji signal na koji način treba da se reaguje u budućnosti, reagovaćemo ozbiljno, oštro i odgovorno", istakao je Vučić.


Projekat izgradnјe nove trase na Koridoru 5c vrijedan 140 miliona eura - Akta.ba\nKredit je alociran na Federaciju BiH sa rokom otplate 25 godina, uklјučujući šest godina grejs perioda.\n31.12.2019. 07:52 / Izvor: Akta.ba\nVijeće ministara BiH utvrdio je Prijedlog ugovora o finansiranju (Koridor 5c – centralni dio: izgradnja dionica autoputa Poprikuše – Nemila i Tarčin - Ivan) između Bosne i Hercegovine i Evropske investicione banke (EIB), vrijedan 140 miliona eura.\nNa ovaj način pokreću se aktivnosti za projekat izgradnje nove trase dvije nepovezane dionice Koridora 5c čija je ukupna dužina 12 km, Poprikuše - Nemila i Tarčin - Ivan.\nUkupna vrijednost projekta iznosiće 294 miliona evra, s tim da će preostala 154 miliona evra biti obezbijeđena iz vlastitih sredstava, odnosno sredstava EBRD-a i VBIF granta.\nZa Bosnu i Hercegovinu realizacija izgradnje Koridora 5c ima višestruko značenje.\nTo je prvi međunarodni pravac koji prolazi kroz njeno područje i na taj način je uklјučuje u međunarodnu savremenu saobraćajnu mrežu. Istovremeno joj omogućava kvalitetan izlaz preko Luke Ploče u Hrvatskoj na Jadransko more, a sa sjeverne strane otvara se pristup prostoru srednje i sjeveroistočne Evrope.\nU zoni Koridora 5c nalazi se više od 50% stanovništva BiH, koji ostvaruju oko 60% bruto nacionalnog dohotka. Izgradnjom ovog autoputa ostvariće se racionalno povezivanje bosanskohercegovačkih prostora sa susjednim državama i regijama i postići stabilizujući i razvojni efekti za zemlјu.\nPrijedlog ugovora sa Osnovama za njegovo zaklјučivanje biće dostavlјen Predsjedništvu BiH, a za bh. potpisnika je predložen ministar finansija i trezora.


AMBASADA SAD-A POMOGLA OPREMENJE DEČIJE HEMATO-ONKOLOŠKE KLINIKE U NIŠU: Najmoderniji aparat za najmlađe pacijente\nMeštani Čamurlije drugi dan zaredom blokirali put Niš-Aleksinac\nNova grejna sezona uz poskupljenja struje, daljinskog grejanja, uglja i ogrevnog drva\nMaturanti uvežbavaju korake za tradicionalni maturski ples\nU Nišu održan najmasovniji tekvondo turnir u Evropi – TK Asteriks i ovog puta sjajan domaćin\nMaloletnici se sumnjiče za lažnu dojavu o bombi u Gimnaziji „Bora Stanković“\nPočetak/Zdravlje/AMBASADA SAD-A POMOGLA OPREMENJE DEČIJE HEMATO-ONKOLOŠKE KLINIKE U NIŠU: Najmoderniji aparat za najmlađe pacijente\nNiške Vesti19. novembra 2018.\nPrema podacima kojima raspolaže Dečija hemato-onkološka klinika u Nišu godišnje 25 do 30 dece oboli od malignih bolesti, ali na sreću, prema rečima stručnjaka sa ove klinike, izleči se njih i do 85 odsto malih pacijenata, a uslovi koji su sada stvoreni uticaće na to da procenat izlečenih pacijenata bude još veći. Tome će svakako doprineti i novi mobilni rendgen aparat najnovije generacije i savremene tehnologije, donacija Ambasade SAD-a u Srbiju. Prema rečima direktora Kliničkog centra u Nišu profesora dr Zorana Radovanovića, nova klinika će uz najsavremenije lekare uskoro dobiti i veći broj medicinskog osoblja kako bi lečenje dece bilo što kvalitetnije.\nVrednost ovog aparata je nešto više od 3 miliona dinara, a ugovor o primopredaji aparata svečano su danas potpisali američki ambasador u Srbiji Kajl Skat, predsednica NURDOR-a Joland Korora i direktor Kliničkog centra u Nišu profesor dr Zoran Radovanović.\nPotpisivanju ugovora prisustvovali su i načelnica Nišavskog upravnog okruga Dragana Sotirovski kao i gradonačelnik Niša Darko Bulatović.\n“Veoma sam srećan i ponosan što sam danas ovde i što predajem ovu donaciju, a vojno odeljenje naše ambasade je najodgovornije za sakupljena sredstva od kojih je aparat nabavljen”, kazao je američki ambasador Kajl Skat. “Aparat je posebno namenjen pedijatrijskoj upotrebi.Ne samo da je pokret već ima izgled žirafe tako da se deca ne plaše, a zahvaljući njemu deca će dobiti još bolje uslove za lečenje u ovoj klinici. Donacija je vredna 30.000 dolara i deo je većih donacija Američke Vlade koje su stigle u Srbiju, ali i Kliničkom centru u Nišu. Posebno veliku donaciju smo imali na Klinici za kardiologiju. Naše mišljenje ja građani Srbije zaslužuju najbolju tehnologiju koja se koristi u lečenju i ako mi ne možemo sve da obezbedimo, daćemo naš mali dopronos”, istako je ambasador Skat.\nOn se posebno zahvalio NURDOR-u koji svaki dan radi za decu i humanije uslove njihovog lečenja, ali i za njihove roditelje koji prolaze, takođe, kroz jedan težak period.\n“Kada su nam se obratili za ovu donaciju za vrlo kratko vreme smo i nabavili aparat zbog čega mi je jako drago”, dodao je ambasador Skat.\nDirektor Kliničkog centra u Nišu profesor dr Zoran Radovanović je istako da je\novo je samo nastavak saradnje koju Klinički centar u Nišu ima sa američkom ambasadom u Srbiji i ambasadorom Skatom za koju očekujem da će biti i mnogo bolja i mnogo veća.\n“Klinika je dobila najmoderniji pokretni rendgen aparat.Prednost ovog aparata je u tome što može da se prenosi, pa deca koja primaju terapiju i koja ne ne mogu da odu do našeg centra za rediologiju mogu da budu snimljeni u sobi u kojoj leže. Imamo obučene renrgen tehničare za to, a u ovom slučaju oni će biti svakog trenutka na usluzi deci koja boluju od najtežih bolesti”, objasnio je dr Zoran Radovanović.\nAmeričkoj ambasadi i ambasadoru Skatu se zahvalila i predsednica NURDOR-a.\n“Zahvaljujući američkoj ambasadi dobili smo aparat koji nam je nedostajo da upotpunimo bolnicu sa najasvremenijom opremom i da se deca leče onako kako treba po evropskim standardima. Sada imamo sve što nam je potrebno od aprata i dovoljno prostora, ali nam nedostaje medicinskog osobolja i to je sada vrlo važno. Sledeći korak je da zamolimo Ministarstvo zdravlja i Klinički centar da se zaposli još deset medicinskih sestara i još tri doktora”, kazala je predsednica NURDOR-a Joland Korora .\nNjena molba da Klinika dobije novo medicinsko osoblje je već delimično ispunjena jer je, prema rečima direktora Kliničkog centra dr Zorana Radovanovića, Ministarstvo zdravlja odobrilo prijem tehničara i pedijatara.\n“Primili smo dva lekara za hematoonkološku terapiju, a za sva pitanja tu je rukovodstvo Kliničkog centra”, istako je Radovanović.\nPrema podacima kojima raspolaže Dečija hemato-onkološka klinika u Nišu godišnje 25 do 30 dece oboli od malignih bolesti, ali na sreću, prema rečima stručnjaka sa ove klinike, izleči se njih i do 85 odsto malih pacijenata, a uslovi koji su sada stvoreni uticaće na to da procenat izlečenih pacijenata bude još veći. Lečenje malih pacijenta traje u proseku oko dve godine.\nNURDOR je u maju ove godine otvorio novoizgrađeno dečje hemato-onkološko odeljenje, novo bolničko krilo od 750 kvadratnih metara, koje je izgrađeno i opremljeno po najvišim medicinskim standardima. Novim odeljenjem prošireni su kapaciteti za 100 odsto, svaka soba ima krevet za roditelja-pratioca i sopstveno kupatilo. Na svakom spratu postoji dnevni boravak sa igraonicom u kojoj će biti moguća primena takozvane „humane terapije“, odnosno biće moguće da dete prima terapiju dok se igra.\nUkupna vrednost projekta izgradnje i opremanja novog odeljenja prelazi 100 miliona dinara i NURDOR je neizmerno zahvalan i ponosan na činjenicu da su najveći deo ovih sredstava obezbedili građani Srbije.\nDečija hemato-onkološka klinika NURDOR SAD Zoran Radovanović\nSmiriuje se epidemija korona virusa: Za nedelju dana u Nišu obolela samo dva deteta\nIka na Nastavljena gradnja parkinga pored škole „Sveti Sava“\nDarko na Stanovnici Igmanske u iščekivanju da tursku kaldrmu zameni asfalt\nAnonimni na Meštani Čamurlije blokirali na sat vremena put Niš-Aleksinac\nsonja na U Kazandžijskom sokačetu jak vetar oborio suncobran, lakše povređena mlađa ženska osoba\nJelena na Đaci i roditelji u Nišu ne odustaju od borbe za park, a protiv izgradnje parkinga pored škole


Narodna banka Srbije donela je odluku o trećem moratorijumu za otplatu kredita i obaveza po osnovu lizinga - PROFIT PLUS West Balkans\nNarodna banka Srbije donela je odluku o trećem moratorijumu za otplatu kredita i obaveza po osnovu lizinga\nNa vanrednoj sednici Izvršnog odbora Narodne banke Srbije usvojene su 14.12.2020. godine sledeće odluke:\nOdluka o privremenim merama za davaoce finansijskog lizinga u cilju adekvatnog upravljanja kreditnim rizikom u uslovima pandemije COVID-19;\nOdluka o privremenim merama za banke u cilju adekvatnog upravljanja kreditnim rizikom u uslovima pandemije COVID-19.\nGorepomenute odluke su stupile na snagu 15.12.2020. godine.\nNarodna banka Srbije dotičnim odlukama propisuje obavezu banaka i davalaca finansijskog lizinga da dužniku (fizičkom licu, poljoprivredniku, preduzetniku ili privrednom društvu) koji usled okolnosti izazvanih pandemijom COVID-19 nije u mogućnosti da izmiri obaveze prema banci/davaocu finansijskog lizinga ili može imati teškoće u izmirivanju tih obaveza na njegov zahtev odobri olakšicu u otplati obaveza.\nFizička lica koja imaju pravo na moratorijum su:\nLica čiji su prosečni neto mesečni prihodi u poslednja tri meseca bili ispod proseka zarade u Republici Srbiji;\nLica sa prosečnim neto mesečnim prihodom u poslednja tri meseca do 120.000 RSD, čiji je neto mesečni prihod manji za 10% ili više u odnosu na prihod pre 15. marta 2020. godine i čiji je stepen kreditne zaduženosti, odnosno opterećenost mesečnih primanja kreditnim i drugim obavezama, iznad 40% tih prihoda.\nMoratorijum mogu koristiti i privredna društva, preduzetnici i poljoprivrednici koji su u 2020. godini imali pad poslovnih prihoda od najmanje 15% u odnosu na 2019. godinu ili je došlo do prekida poslovanja dužnika u neprekidnom trajanju od najmanje 30 dana usled pandemije.\nOdlukama su predviđene olakšice koje se odnose na reprogram i refinansiranje kredita i obaveza iz finansijskog lizinga, uz odobravanje grejs perioda od 6 meseci i odgovarajućeg produženja roka otplate tako da mesečne obaveze dužnika ne budu veće od onih iz plana otplate pre odobravanja olakšica. Ipak, tokom trajanja grejs perioda obračunava se kamata.\nBanke i davaoci finansijskog lizinga dužni su da najkasnije do 22.12.2020. godine obaveste postojeće dužnike o mogućnostima podnošenja zahteva za korišćenje olakšica.\nDužnici koji ispunjavaju sve uslove svoj zahtev mogu dostaviti banci elektronski ili u poslovnim prostorijama najkasnije do 30.04.2021. godine.\nPrethodnoZakon o digitalnoj imovini\nSledećeUsvojen je set poreskih zakona\nDoneta Uredba o utvrđivanju Programa direktnih davanja iz budžeta Republike Srbije\nStalna poslovna jedinica u Republici Srbiji\nPoslovne vesti – novembar 2021.\nPORESKE VESTI – novembar 2021.\nPoslovne vesti – oktobar 2021.\nPoreske vesti – oktobar 2021.


Američki Behtel zainteresovan za izgradnju Moravskog koridora - PODOVI\nPopularno Američki Behtel zainteresovan za izgradnju Moravskog koridora\nAmerička kompanija Behtel zainteresovana je za izgradnju Moravskog koridora, odnosno auto-puta Pojate-Preljina, kaže ministarka infrastrukture Zorana Mihajlović.\nMinistarka očekuje da u narednom periodu bude potpisan Memorandum o saradnji sa tom američkom kompanijom. Na infrastrukturnim projektima u Srbiji prisutne su i Svetska banka i Evropska investiciona banka i Evropska banka za obnovu i razvoj, a kao izvođači angažovane su kineske, azerbejdžanske i evropske kompanije, a uskoro ćemo možda imati i američke izvođače, kaže Mihajlović za Radio Beograd.\n„Svaki put je politički projekat i svaki put koji gradimo Srbiji povećava političku, ekonomsku i infrastrukturnu stabilnost. Zato ne odustajem od auto-puteva i regionalnih auto-puteva jer su oni važni za stabilnost jedne zemlje”, rekla je Mihajlovićeva.\n“Ugovori između Srbije i Kine više nisu samo iz oblasti infrastrukture, tu je i rešavanje pitanja RTB Bor, izgradnja industrijske zone u Borči, koji će biti najveća slobodna zona u čitavom regionu. Kad se tri milijarde dolara ugovora, memoranduma i protokola koje smo potpisali doda na postojećih gotovo 6,5 milijardi dolara investicija u infrastrukturi i Železari Smederevo dolazimo do iznosa od oko 10 milijardi dolara kineskih investicija u Srbiji”, rekla je ona.\nMihajlović, inače i predsedavajuća srpskog dela Mešovite komisije za trgovinu i ekonomsku saradnju između Kine i Srbije, je dodala da je među potpisanim ugovorima i finansijski ugovor za izgradnju deonice Obilaznice oko Beograda od Ostružnice do Bubanj potoka, koja će biti završena za dve i po godine, kao i da očekuje da u narednih dvadesetak dana bude potpisan i finansijski ugovor za deonicu auto-puta koji će povezati Srbiju i Crnu Goru, od Preljine do Požege.\nKao prioritete ministarstva u oblasti infrastrukture, ona je navela izgradnju brze pruge Beograd – Budimpešta i rekonstrukciju ostalih deonica na železničkom Koridoru 10.\n“Prva deonica buduće brze pruge, od Beograda do Stare Pazove trebalo bi da bude završena za dve godine, a za našto više od dve godine i deonica do Stare Pazove do Novog Sada. To znači da će se od Beograda do Novog Sada stizati za 25 minuta”, navela je ministarka i dodala da se trenutno sa kineskom stranom pregovara i o potpisivanju finansijskog ugovora za deonicu od Novog Sada do Subotice, vrednu blizu milijardu evra.\nOna je rekla i da bi za tri do tri i po godine trebalo da bude kompletno modernizovan železnički koridor 10 od severa do juga.\n“Nedavno smo za prugu Beograd-Niš u Sofiji potpisali memorandum sa kineskom kompanijom CRBC o izradi dokumentacije i rekonstrukciji. Njihove tehničke ekipe su već u Beogradu, zajedno sa našim inženjerima rade na projektno-tehničkoj dokumentaciji, a sledeće godine bi mogli da počnu radovi. Najmanje tri godine je potrebno da se rekonstruiše pruga od Beograda do Niša za brzine do 160 kilometara na sat“, rekla je Mihajlovićeva. Podsetila je takođe da je već počela realizacija projekta rekonstrukcije i modernizacije pruge Niš-Dimitrovgrad, za koju je potpisan ugovor vredan 268 miliona evra.\nPrethodni tekstPušten u saobraćaj krak Koridora 10\nSledeći tekstUZ PRISUSTVO VIŠE OD HILJADU TRKAČA ODRŽANA 4. TRKA S BOJAMA


Učenje grčkog jezika u Beogradu | Grčka i Srbija\nTradicija se nastavlja…\nJoš na samom početku 18 – og veka su trgovci poreklom iz Grčke, koji su živeli na području Beograda, osnovali Grčku školu u Beogradu.\nNalazila se nadomak beogradske Saborne crkve, a kasnije je tu funkcionisala Mala srpsko – slovenska škola, odnosno Varoška osnovna škola. Još nekoliko puta je menjala naziv, sve do 1993. godine od kada zvanično nosi naziv osnovna škola „Kralj petar Prvi“.\nTako se upravo Mala grčka škola na neki način može smatrati pretečom svih škola u Beogradu, pa i u Srbiji.\nUz nesebičnu pomoć ambasade Republike Grčke u Beogradu, ali i Udruženja roditelja i profesora, kao i mnogih Grka koji žive i rade u Srbiji, u centru grada funkcioniše Grčka škola.\nU zgradi Beograđanke, koja se nalazi u Masarikovoj ulici broj 5, na prvom i drugom spratu se nalazi Grčka škola u Beogradu.\nOsim vrtića, organizuje se i nastava na grčkom jeziku za decu preškolskog i školskog uzrasta.\nPored odeljenja za decu predškolskog uzrasta, nastavu pohađaju i mališani nižih rezreda osnovne škole, kao i deca koja pohađaju više razrede osnovnih škola. Jedno je odeljenje za decu mešovitog uzrasta, u kome časove prate deca uzrasta između 6 i 12 godina, a nastava se u tom slučaju organizuje delimično na grčkom.\nU ovom trenutku više od 50 mališana uzrasta od 4 do 12 godina pohađaju nastavu. Na taj način im je omogućeno da uče grčki jezik, upoznaju se sa tradicijom i kulturom Grčke, te da učestvuju u brojnim dodatnim aktivnostima koje Grčka škola u Beogradu organizuje.\nNastavni kadar je obezbeđen od strane Ministarstva obrazovanja Republike Grčke.\nSa ciljem unapređenja prijateljskih odnosa Grčke i Srbije, ova škola otvara vrata i za sve mališane, koji su zainteresovani da uče grčki jezik. Njima je na raspolaganju mogućnost da uzmu učešće u različitim tematskim radionicama koje se u okviru škole organizuju.\nNastava se organizuje svakodnevno u prostorijama škole, koje se nalaze u zgradi Beograđanke, na I i II spratu. Takođe se određeni broj nastavnih aktivnosti održava i u prostorijama Helenske fondacije za kulturu, koje se nalaze u neposrednoj blizini, na adresi Resavska broj 34.\nUdruženje roditelja Grčke škole u Beogradu\nUdruženje roditelja Grčke škole u Beogradu je neprofitna organizacija, koju čine građani Grčke koji žive u Beogradu. Pored amabasade Republike Grčke u Beogradu, rad Grčke škole podržavaju nesebično i članovi ovog udruženja, kao i mnogi pojedinci i kompanije koje su u grčkom vlasništvu.\nGodine 2018. je osnovano ovo udruženje, koje ima nekoliko definisanih ciljeva:\n1. Poboljšanje mogućnosti za učenje grčkog jezika u Beogradu\n2. Poboljšanje interakcije između grčke i srpske kulture, sa naglaskom na vrednostima koje bi trebalo da neguju članovi društva i njihove porodice.\n3. Stvaranje obrazovnih i trening centara.\n4. Organizovanje radionica edukativnog karaktera, seminara i drugih obrazovnih aktivnosti.\nFotografije privatna arhiva\nPovratni ping: 28. oktobar - dan kada se Grčka suprotstavila okupatoru | Grčka i Srbija\nAna Černjć kaže:\n30. maja 2020. u 08:10\nJa bih dovodila svoju djecu čiji je otac Grk i koji znaju hrčki samo ne znaju pisati i čitati pa me interesuje da li je to jos popularno i kako funkcionise.interesujeme da li i roditelji uçestvuju jer bi i ja volhela malo nauciti gramatiku i pisanje.Unaprijed hvala.\n1. juna 2020. u 22:33\nPoštovana Ana, možete poslati poruku na teg.belgrade@yahoo.com 🙂\n16. januara 2021. u 23:16\nDa li postoji neki sajt gde se moze vise informisati o radu grcke škole?\n27. januara 2021. u 02:17\nGrčka škola se organizuje u Palati “Beograđanka”, kao i u Osnovnoj školi “Skadarlija”. Zbog trenutne situacije, nastava se obavlja online. Možete poslati mejl na grcisrbije@gail.com kako bismo vam dali kontakt podatke nadležnih, koji vam mogu dati sve potrebne informacije.


NovaEnergija.net » Symphony – IT gigant koji posluje drugačije je stigao u Srbiju Symphony – IT gigant koji posluje drugačije je stigao u Srbiju – NovaEnergija.net\nSymphony – IT gigant koji posluje drugačije je stigao u Srbiju\nwritten by Jelena Jovičić April 15, 2016\nIT kompanija Symphony, do skoro poznata kao DevLogic, juče je nakon 10 godina uspešnog poslovanja u San Francisku i Sarajevu otvorila svoju kompaniju i u Srbiji.\nNajboljih 60 IT stručnjaka imaće mogućnost da radi na izuzetno atraktivnim projektima koji pomeraju granice. U moderno opremljenom poslovnom prostoru u Beogradu, koji se pruža na čak 3.500m2 i obuhvata bazen, teniski teren, teretanu i saunu, Symphony nudi jedinstvene uslove o kojima su domaći programeri do sada mogli samo da sanjaju.\nKako kaže Haris Memić, osnivač i direktor kompanije: „U Srbiji postoji puno potencijala i mladih ljudi koji mogu ispuniti očekivanja naših klijenata. Kada smo razmišljali koja bi zemlja bila najlogičniji potez, odlučili smo da to bude Srbija jer imamo isti mentalitet i sličnu kulturu, tako da je bilo najjednostavnije u Beogradu otvoriti novi razvojni centar. U planu nam je i otvaranje takozvanih „satellite offices“ kako bismo omogućili našim zaposlenima da rade i iz drugih gradova kao što su London, Berlin i Atina“.\nVećina kompanija tvrdi da su ljudi njihova najveća vrednost. Neke se zaista tako i ponašaju. Međutim, Symphony to zaista radi drugačije, zato što veruje da srećni ljudi rade odlične stvari.\n„Symphony filozofija podrazumeva rad sa najboljim ljudima iz oblasti IT-ja, postizanje najboljih rezultata i ispunjavanje očekivanja klijenata na najvišem nivou. Da bismo u tome uspeli, nastojimo da zaposlenima omogućimo rad u radnom okruženju koje podiže motivisanost na najviši mogući nivo. Jednako nam je važno da ostvare ravnotežu između privatnog i poslovnog života i da imaju vreme za prijatelje i porodicu – samo na taj način mogu da budu u potpunosti zadovoljni“, izjavio je Ivan Dragošan, direktor kompanije Symphony u Srbiji.\nKoliko je kompanija usmerena ka zadovoljstvu zaposlenih, vidi se i u specifično organizovanim prostorijama koje zaposlenima nude fantastične mogućnosti – od urbano opremljene prostorije za sastanke, preko „silent zone“ u kojoj programeri rade na tehnološki najrazvijenijoj opremi, pa sve do prostorija za zabavu i rekreaciju koje do sada nisu viđene u našoj zemlji. Za ishranu u ovoj kompaniji je zadužen profesionalni kuvar, koji svakodnevno vodi računa da se zaposleni hrane zdravo.\nSymphony – IT gigant koji posluje drugačije je stigao u Srbiju was last modified: April 18th, 2016 by Jelena Jovičić\nGodine su samo broj: Seniori u digitalnom dobu\nHangouts konačno omogućava slanje videa na Androidu\nDigital 2018 – Krunoslav Vidić: Malo je...\n“Ashley Madison”: Skoro svi ženski profili bili...\nSlučaj Huavej potresa svet, ali ne vlast...\nOdržana regionalna konferencija “Leto 2020: HoReCa Insight...\nDžek Ma se povlači sa čela Alibabe\nMeđunarodna konferencija o elektronskoj trgovini i elektronskom...\nSunoko donirao 10 kompjutera osnovnim školama u...


Godišnjica ubistva Dimitrija Popovića - Dimitrije, simbol stadanja u „slobodi“ GracanicaOnline.Info\nGodišnjica ubistva Dimitrija Popovića – Dimitrije, simbol stadanja u „slobodi“\n5. juna 2016. 2 min read\nPaljenjem sveća i polaganjem cveća kraj spomen kapele u centru Gračanice, a pre toga i parastosom na groblju, porodica i prijatelji su danas obeležili dvanaestu godišnjicu od ubistva Dimitrija Popovića iz Gračanice.\nSedamnaestogodišnji Dimitrije Popović bio je učenik trećeg razreda Medicinske škole, ubijen je iz vatrenog oružja, ispred kioska brze hrane u centru Gračanice. Dvojica Albanaca, Albert Krasnići i Labinot Gaši, koji su na Dimitrija i još trojicu srpskih dečaka pucali iz automobila u pokretu, danas su na slobodi. Gaši je odmah oslobođen, a Krasnići, koji je tada bio maloletan, osuđen je kasnije na šest godina zatvora.\n„ Dimitrije je simbol stradanja u „slobodi“, radovao joj se i mislio je da je rat zauvek završen, o tome svedoče i stranice njegovog dnevnika“, rekao je stric ubijenog dečaka, književnik Ratko Popović. „Onaj ko jednom prolije krv, dok je sveta i veka, tražiće da se ona uvek proliva. Takve su ove naše komšije, koje su činile zločine nad zločinima“, rekao je Popović u obraćanju okuljenima kraj spomen kapele u Gračanici.\nZamenik kosovskog premijera Branimir Stojanović je zapalio sveću i položio cveće kraj spomen kapele posvećene Dimitriju Popoviću.\n„ Da li posle svih žrtava i žrtve koje je dao Dimitrije imamo pravo da odustanemo, da li imamo pravo da se žalimo i kukamo, da li imamo pravo da ne nastavimo da se borimo i sačuvamo svoj opstanak i život ovde?“, zapitao je Stojanović. Ocenivši da je srpski narod „preživeo najgore i najteže trenutke“ zamenik kosovskog premijera je istako da je „vreme da sagradimo bolji život, kako bi se odužili postradalima i kako njihova žrtva ne bi bila uzaludna“.\n„Ubistvo nedužnog srpskog mladića Dimitrija Popovića u Gračanici, ostaje duboko urezano u životima svih nas i zapisano u istoriji jednog nemilog vremena. Verujem da će ubistva naše dece ostati samo trag u prošlosti, kao opomena za buduće generacije. Naše je da se sećamo i da čuvamo uspomenu na sve one nedužno postradale u poslednjih 15 godina, da negujemo ljubav i toleranciju i gradimo novu zajedničku budućnost“, poručio je predsednik Opštine Gračanica Vladeta Kostić, koji je sa predstavnicima Opštine položio cveće i zapalio sveću kraj spomen obeležja ubijenog srpskog dečaka.\nU znak sećanja na ubijenog Dimitrija, u Gračanici se jedanaestu godinu održava memorijalni turnir u malom fudbalu pod nazivom „Igrajmo za budućnost pamtimo Dimitrija“. Osim memorijalog turnira, Gračanica se Dimitriju odužila i dodelom nagrade koja nosi njegovo ime, a koja se tradicionalno dodeljuje u okviru „Vidovdanskih svečanosti“, rekao je književnik Ratko Popivić.\nPrevious Kome je zasmetala bista Vladete Vukovića?\n4. decembra 2021., 10:45


Severna Makedonija: Granice otvorene bez obaveze testiranja ili samoizolacije\nBy Nezavisen Vesnik / Објављено на: June 26, 2020\nSvi granični prelazi u Severnoj Makedoniji od danas su u potpunosti otvoreni, kako bi se domaći i strani državljani u zemlji mogli nesmetano kretati, bez ikakvih obaveza da obezbede negativan PCR test ili budu stavljeni u državni karantin.\nOdluku je Vlada donela u utorak na osnovu preporuka Komisije za zarazne bolesti. Na istom sastanku, Vlada je odlučila da ponovo otvori Međunarodni aerodrom Skoplje i ohridski aerodrom St. Pavle Apostol, od 1. jula.\nOstaje na snazi lična odgovornost za poštovanje preporuka u vezi sa korišćenjem ličnih zaštitnih sredstava, pravila društvene udaljenosti i česte dezinfekcije.\nPrema zdravstvenim zvaničnicima, otvaranje granice ne predstavlja značajan rizik od povećanja broja novih slučajeva, jer najveći rizik dolazi iz lokalnog prenosa. Procenjuje se da otvaranje granice na osnovu mera predostrožnosti (standardna aerodromska kontrola i način na koji nadgledani putnici ulaze u zemlju) minimizuje rizik od povećanja broja obolelih.\nOdlukom o potpunom otvaranju granica zemlje, građani Severne Makedonije moći će slobodno putovati u inostranstvo bez obaveze da obezbede negativan PCR test na koronavirus ili budu poslani u obavezni 14-dnevni karantin po povratku u zemlju. Međutim, sa izuzetkom Srbije, Albanije, Kosova i Turske, ova obaveza ostaje za ulazak u neke zemlje u regionu i u državama članicama EU. Za putovanja u EU ostaju na snazi smernice koje je izdala Evropska komisija o otvaranju granice od 1. jula ove godine. Ovu odluku moraju da ponovo razmotre članice ovih dana, zbog povećanja broja potvrđenih slučajeva u zemljama regiona.\nPrema riječima zvaničnika Atine, Grčka je do sada ostala u glavnom planu za otvaranje granice 1. jula, a istovremeno je istakla da je to „plan koji se stalno ažurira u saradnji sa evropskim vlastima“.\nU međuvremenu, Slovenija i Hrvatska najavile su oštrije mere na granici i vratile dvonedeljnu obavezu karantina za putnike iz Srbije, Bosne i Hercegovine, Crne Gore, Albanije, Severne Makedonije i Kosova, s obzirom na epidemiološku sliku u tim zemljama. Bugarska je u međuvremenu produžila vanredno stanje do 15. jula zbog novog talasa koronavirusnih infekcija.\nPre otvaranja granice, na zahtev Centra za upravljanje krizama, Državna sanitarna i zdravstvena inspekcija sinoć je donela odluku o otkazivanju svih radnji nakon rešenja za period od 13. do 25. juna ove godine, za one koji su pod zdravstvenim nadzorom i kućnoj izolaciji te onih u državnoj izolaciji koji su ušli u Republiku Severnu Makedoniju sa negativnim PCR testom COVID-19. / ibna


SAD objavile strategiju prema Iranu - Sputnjik Srbija\n22:20 14 Maj 2021\nSAD objavile strategiju prema Iranu\n08:42 12.01.2020 (osveženo 09:44 12.01.2020) Preuzmite kraći link\nStrategija Sjedinjenih Američkih Država nakon likvidacije generala Kasema Sulejmanija i iranskih napada na američke vojne baze u Iraku koji su posle toga usledili, biće dalja diplomatska i ekonomska izolacija Irana sve dok on ne bude počeo da se „ponaša kao normalna zemlja“, izjavila je portparolka Stejt departmenta Morgan Ortagus.\n„Mnogi nas pitaju koja je naša strategija nakon likvidacije Sulejmanija i raketnih napada. Naša strategija je da diplomatski i ekonomski izolujemo Iran sve dok on ne bude počeo da se ponaša kao normalna zemlja“, izjavila je portparolka za „Foks njuz“.\nU noći 3. januara Sjedinjene Američke Države izvele su operaciju na području međunarodnog aerodroma u Bagdadu u kojoj su ubijeni komandant elitne jedinice iranske vojske — specijalnih snaga „Kuds“ — general Kasem Sulejmani, i zamenik komandanta iračkih šiitskih ustaničkih snaga Abu Mahdi el Muhandis, koje je Vašington smatrao uključenima u organizaciju napada na američku ambasadu u Bagdadu 31. decembra.\nIran je u odgovoru na Sulejmanijevu likvidaciju 8. januara gađao vojne baze u Iraku, u kojima je raspoređen kontingent američke vojske. Prema podacima Vašingtona, niko od američkih građana nije povređen. Kao odgovor na ovaj napad, Sjedinjene Američke Države su u petak uvele sankcije za 17 iranskih rudarsko-metalurških kompanija, kao i za strane brodove uključene u kupovinu njihovih proizvoda. Sankcije su uvedene i osmorici visokih iranskih zvaničnika.\n22:19 Vučić: Tražili su od mene promenu granica, uneo sam amandman, to je problem\n22:16 Organizatori saopštili satnicu – može li Novak da se vrati iz nokdauna?\n22:12 Američki vojnici stižu u Bosnu: Poznato koje jedinice učestvuju na NATO vežbi\n22:01 Agresija i kultura: Budi ratoboran da bi bio uspešan


Protiv divljih deponija: Kamere na novim lokacijama u Banjaluci - BIGportal.ba\nProtiv divljih deponija: Kamere na novim lokacijama u Banjaluci\n23 Juna, 2020 23 Juna, 2020 0248\nU toku je postavljanje nova tri sistema video nadzora na gradskom i prigradskom području, u nastojanju da se smanji broj divljih deponija u Banjaluci, saopšteno je danas iz Gradske uprave.\nKako se dodaje sistemi će biti postavljeni u Priječanima i u Lazarevu – na okretnici autobuske linije broj 13 i u Ulici Ivana Gorana Kovačića.\n“Radi se o lokacijama na kojima je primijećeno da nesavjesni pojedinici nepropisno odlažu kabasti otpad, auto gume, građevinski materijal, pa čak i dijelove od automobila”, kazali su iz Odjeljenja za komunalne poslove.\nKako su istakli, sa ovim novim i postojećim, ukupno sedam lokacija je pokriveno savremenim sistemima video nadzora koji pokrivaju područja u realnom vremenu, a zapisi sa kamera se svakodnevno pregledaju i šalju Odjeljenju komunalne policije na dalje postupanje.\nNa tim mjestima su istaknuti i znakovi koji upućuju na to da je zabranjeno nepropisno odlaganje otpada i da je područje pod video nadzorom.\nAudi zaplivao kroz podvožnjak – Quattro ne radi pod vodom\nPojavio se “danski soj” kovida 19: Lakše zaobilazi imuni sistem organizma


U KCNS premijerno izvedena monodrama „Otac“\nU koprodukciji Kulturnog centra Novog Sada i Pozorišta „Slovo“, u utorak 5. novembra u Velikoj sali Kulturnog centra Novog Sada, premijerno je izvedena monodrama „Otac“. Dramatizaciju i režiju potpisuje Predrag Đurić, a u ulozi kapetana Snegirjova je Srđan Simić. Predstava će imati reprizu sutra, 6. novembra u 20 časova.\nMonodrama je rađena po motivima čuvenog ruskog klasika „Braća Karamazovi“ Fjodora Mihajloviča Dostojevskog, a dramaturški, ova tema je na sceni oživljena kroz dijalog kapetana Snegirjova sa upokojenim sinom.\nReditelj Đurić je težište predstave stavio na uobličavanje razvojnog puta lika kapetana Snegirjova – od moralnog posrnuća do katarzičnog isceljenja njegove ličnosti.\nPosle večerašnje premijere monodrame „Otac“ u Kulturnom centru Novog Sada, vidno zadovoljan pozitivnom reakcijom publike, glumac Srđan Simić rekao je da je ideja za ovu predstavu potekla od reditelja Predraga Đurića koga poznaje iz Trebinja gde je svojevremeno igrao u tamošnjem teatru „Slovo“.\n– Zahvaljujući Kulturnom centru Novog Sada i uredniku scenskog programa Simonu Grabovcu i saradnicima, postavili smo na scenu ovaj tekst. Sviđa mi se kako smo „ušuškali“ ovu scenu ovde u KCNS gde sam igrao pre nekoliko godina. Nadam se da ćemo ovu predstavu igrati ponovo u KCNS i da ćemo uspeti da je odvedemo na neke domaće i ruske scene – rekao je Simić koji živi u Rusiji i koji se posle sedam godina vratio na novosadsku pozorišnu scenu.\nS monodramom „Moskva-Petuški“ Kamernog putujućeg teatra, čiji je i umetnički direktor, Simić je učestvovao na festivalu „Zlatni vitez“ u Moskvi. Igrao je u nekoliko srpskih i ruskih filmova. Član je moskovskih teatara Parabasis i Zerno. U Moskvi predaje glumu i srpski jezik.


Vukićević: Cilj plasman u A diviziju - Vijesti.me\nCilj mlade ženske košarkaške reprezentacije Crne Gore na B prvenstvu Evrope u Podgorici je osvajanje jednog od prva tri mjesta i plasman u A diviziju, kazao je selektor Željko Vukićević.\nŠampionat će biti odigran od 9. do 17. jula u Podgorici, a Crna Gora će igrati u grupi sa Slovenijom i Irskom.\nGlavni grad Crne Gore i prošle godine ugostio je B šampionat Evrope za igračice do 20 godina,a crnogorske košarkašice nastup su završile na četvrtom mjestu.\n"Cilj je da napadnemo prva tri mjesta i izborimo plasman u A diviziju. Tu nema odstupanja, ali će biti teško. Prvenstvo će biti mnogo teže nego prošle godine, po broju reprezentacija i po kvalitetu. Imena Mađarske Češke, Rumunije, Hrvatske, Slovenije, Bugarske, Bjelorusije, Litvanije, Izraela ukazuju na kvalitet prvenstva", kazao je Vukićević na konferenciji za medije.\nOn je naglasio da vjeruje u ekipu, navodeći da je selekcija koju će predvoditi kvalitetnija nego prošle godine.\n"I ove godine imamo problema sa povredama. Raduje povratak Milene Bajić koja nam je mnogo nedostajala na prošlom prvenstvu. Tu su i Violeta Lazarević i Vanja Mudreša, uz Božicu Mujović i djevojke koje su prošle godine igrale na prvenstvu nadam se da možemo dovesti do A divizije", rekao je Vukićević.\n"Dogovoreno je da 17. i 18. juna igramo sa BIH u Sarajevu ili Tuzli, a 1. jula igraćemo protiv njihove juniorske ekipe. Dan kasnije na programu je novi duel na Cetinju ili Podgorice. Planiran je još jedan duel sa Hrvatskom, uoči početka šampionata. Nadam se da ćemo dobro odraditi pripreme i dobro odraditi šampionat", kazao je Vukićević.\nPovratnica u reprezentaciju, Milena Bajić, kazala je da predstoji naporan rad na Cetinju.\n"Imamo kvalitet za A diviziju. Pethodnih godina sve smo radili u sistemu kako bi ove ostvarili plasman. Biće teško, ali mislim da su sve djevojke spremne i da jedva očekuju početak priprema", istakla je Bajić.\nVukićević za pripreme računa na 19 igračica.\nNa spisku su: Božica Mujović, Vanja Mudreša, Milena Jakšić, Violeta Lazarević, Amra Bajrović, Dragana Radović, Milena Bajić, Milica Manojlović, Slađana Raković, Bojana Kovačević, Kristina Madžgalj, Mirjana Mandić, Nataša Radović, Sara Raičević, Klaudija Baćović, Andrea Glomazić, Dragana Živković, Marina Nikolić i Mirjana Popović.\nMlada ženska košarkaška reprezentacija Crne Gore


PONUDA KOJA SE NE ODBIJA: Ivana Aleksić za 50.000 evra ulazi u "Zadrugu 4"?! : Nadlanu.com\nPONUDA KOJA SE NE ODBIJA: Ivana Aleksić za 50.000 evra ulazi u "Zadrugu 4"?!\nObjavljeno 27. feb 2021. / 11:15:06\nIvana Aleksić, supruga repera i zadrugara Nenada Aleksića Ša, mogla bi uskoro da se useli na velelepno imanje u Šimanovcima, budući da joj je produkcije rijalitija "Zadruga" ponudila 50.000 razloga za to.\nNaime, Ivani je nedavno ponuđeno da za honorar u visini od 50.000 evra uđe u rijaliti i suoči se sa mužem i zadrugarkom Tarom Simov, sa kojom je Ša već mesecima u prisnom odnosu. Iako je u prvi mah želela da odbije ponudu, budući da joj je njena privatnost najvažnija, Ivana poslednjih dana sve više razmišlja o tome da uđe u rijaliti i konačno razreši svoj odnos sa suprugom.\nIDEM NA TO DA ME UDARI I KRAJ: Mina Vrbaški posle žučne…\n- Ivana ne voli da se eksponira javno i sve doskoro bilo joj je nezamislivo da uđe u "Zadrugu". Međutim, budući da gleda kako njen suprug, iz dana u dan, izdaje njihovu ljubav zbog Tare, sve više joj ta ideja zvuči primamljivo. Želi da se suoči sa Nenadom i da mu kaže koliko ju je razočarao. Nju je najviše pogodilo to što joj je dva puta javno uradio gotovo istu stvar i tome želi da stane na put - priča naš izvor, i dodaje da Ivana najveću podršku ima u porodici i prijateljima.\n- Svi su na njenoj strani i podržavaju je u odluci, ma kakva ona bila, a ovih dana trebalo bi da se sastane sa produkcijom rijalitija i da im saopšti svoju definitivnu odluku. Jedno je sigurno, ukoliko Ivana bude ušla u "Zadrugu", Ša i Tara će poželeti da pobegnu glavom bez obzira - rekao je na kraju izvor.


Valjevci uz kolege iz Pančeva | VAmedia - info portal\n09/06/2016 09/06/2016 Нема коментара на Valjevci uz kolege iz Pančeva\nSindikat valjevskih apotekara pridružio se protestu apotekara Pančeva čija se ustanova nalazi u teškoj situaciji. Još u februaru na sednici Veća direktor Apotekarske ustanove Vojkan Stepanović rekao da strahuje od najgoreg mogućeg scenarija.\nPančevački apotekari zatražili su pred ministarstvom zdravlja protestom pomoć za stanje u njihovoj ustanovi koja je već šest meseci kako navode u pravoj agoniji. Njihovom protestu pridružili su se i valjevski apotekari , a predsednica ovdašnjeg Sindikata Biljana Ostojić izjavila je da podršku kolegama pružaju jer strahuju da će se ukoliko loše stanje u apotekama potraje praktićčno naći na ulici.\nU februaru mesecu na sednici Gradskog veća direktor Apotekrske ustanove Vojkan Stepanović je rekao da ih očekuje teška godina. „Do sada smo čuli za tri moguća scenarija , najpre da se očekuje privatizacija apoteka , pa vraćanje apoteka pod okrilje Republike , ali i mogućnost da apoteke ponovo budu deo zdravstvenog sistema. Ovo stanje neizvesnosti predugo već traje i rešenja nema , a privatne apoteke polako osvajaju tržište“, rekao je Stepanović.\nOn je objasnio da postoji i osnovana sumnja da se mnoge privatne apoteke zapravo nalaze na ivici legalnog poslovanja , a da prihodi koje ostvaruije Apotekasrki centar jedva pokrivaju rashode.\nNiže marže i cene lekova , smanjeni prihodi , nerešen status apoteka sve su to problemi o kojima je govorio Stepanović. Upravo ove činjenice razlog su što Apotekarska ustanova nije u mogućnosti da izadje u susret zahtevima grada za otvaranjem apoteka u pojedinim MZ van samog grada. „ Mi nemamo novca da otvorimo te apoteke jer nemamo za isplatu zarada tih ljudi koji bi u njima radili . Imamo iskustvo recimo da naš radnik na Divčibarama nekada proda samo jednu kutiju lekova dnevno , a nekada nijednu . Ali mi imamo troškove putovanja tog radnika i troškove njegove zarade“, rekao je Stepanović.\nNa žalost u slučaju Apotekarskog centra Grad ne može mnogo da pomogne pa je gradonačelnikl Stanko Terzić konstatujući da će pomoći koliko može ipak Stepanovića uputio nma republičke institucije.\nValjevski apotekari za sada samo daju podršku svojim kolegama iz Pančeva ipak nadajući se da će rešenje za apoteke u Srbiji preduprediti najgori mogući scenario za njih u vidu otpuštanja radnika ili neisplaćenih zarada.


► Maoistički pobunjenici aktivirali bombu u Indiji, ubijeno pet policajaca\nNajmanje pet policajaca je ubijeno, a dvoje je teže povredejeno danas kada je njihovo vozilo pogođeno bombom koju su postavili maoistički pobunjenici u istočnoj Indiji, saopštila je danas policija.\nPobunjenici su aktivirali minu kada je oklopno vozilo prešlo preko nje u okrugu Dantevada u indijskoj državi Čatinsgar, saopštila je policija. Vozilo je teško oštećeno u eksploziji.\nPojačanja policije i pripadnika paravojnih grupa poslata su na mesto napada i pokrenuta je potraga za napadačima.\nDvojica povređenih policajaca odvezeni su u bolnicu i u kritičnom su stanju, navela je policija.\nMaoistički pobunjenici inspirisani kineskim revolucionarnim vođom Mao Cedungom bore se protiv indijske vlade više od četiri decenije. Oni traže zemlju i poslove za poljoprivrednike, siromašne i domorodačke zajednice.\nVlada naziva pobunjenike najvećom internom bezbednosnom pretnjom u Indiji.\nPobunjenici poznati kao i Naksaliti, prave zasede policiji, napadaju državne kancelarije i otimaju državne zvaničnike više od četiri decenije.\nOni su dizali u vazduh železničke pruge, napadali zatvore da oslobode svoje saborce i krali oružje iz policijskih skladišta.\nPrema zvaničnim navodima prošlog meseca je vojska ubila najmanje 44 osumnjičenih pobunjenika u više racija u zapadnoj Indiji.\nU Indiji novi rekord, skoro 20.000 novozaraženih u danu\nIndija je u poslednja 24 sata registrovala skoro 20.000 osoba zaraženih koronavirusom, što je novi najveći broj za tu zemlju.


Kusturica: Kultura ključ naše egzistencije, verujem u misiju UNESCO\nOktobar 22, 2019 21:22\n"Kultura je ključ naše egzistencije i verujem da Unesko može da igra značajniju ulogu u tom delu naših života", poručio je režiser, književnk i muzičar Emir Kusturica u Parizu.\nZa temu večerašnjeg predavanja odabrao je, kaže, globalizaciju, jer je ideja globalizacije stara koliko i društvo, ali stalno pomera željni cilj.\n"To je neka vrsta muzike koja se ne svira često u svetu. To je eklektički obrazac muzike koja je nastajala vekovima na tlu na kojem živimo i raznoliku su motivi i harmonije ujedinjene u jednu novu celinu", rekao je Kusturica.\nReditelj se u toku dana, zajedno sa ministrom kulture Srbije Vladanom Vukosavljevićem, sastao sa generalnom sekretarkom Uneska Odri Azule, koju je tokom njenog boravka u Beogradu u septembru ove godine zamolio da ona i Unesko pomognu u očuvanju kulturnog nasleđa na KiM.\n"Utoliko je svaka prilika da se negde pojavimo i nešto kažemo dobra, a naročito u Unesko, jer nam je važna zastita mnoštva naših spomenika i tragova kuluture i civilizacije, za koju je neopodnodna briga i zaštita", poručuje Kusturica.\n"Kultura je ključ naše egzistencije. I verujem da Unesko može da igra značajniju ulogu u tom delu naših života", rekao je Kusturica.\nPredstavljena aplikacija "Kviz znanja iz srpske kulture" 25\nDžonatan Džekson snimio video o srpskim svetinjama 54\nU Kruševcu obeležena 631. godišnjica bitke na Kosovu 51


CONSTRUCTION 21 MEĐUNARODNA KONFERENCIJA STUDENATA GRAĐEVINARSTVA, GEODEZIJE I ARHITEKTURE\nProgram Međunarodne konferencije studenata građevinarstva, geodezije i arhitekture CoNStruction 19 čini zajednički deo, sa nekoliko predavanja i deo za svaki modul posebno.\nProgram modula građevinarstvo čine predavanja, radionice, prezentacije naučnih radova i poseta gradilišta.\nProgram modula geodizija čine predavanja, radionice, prezentacije naučnih radova i praktični deo.\nProgram modula arhitektura čine predavanja, radionice, otvaranje izložbe sa najboljim radovima sa konkursa i poseta gradilišta.\nStudentska unija Fakulteta tehničkih nauka Novi Sad - SUFTNNS\nKonferencija CoNStruction prvi put je održana u novembru 2016. godine u Novom Sadu. Već sledeće godine napravljane su izmene u planu i programu i konferencija postaje naučna, uvođenjem studentskih naučnih radova. Konferencija je organizovana u istom formatu i sledeće godine. Od osnivanja do sada konferencija ima konstantan rast kvaliteta programa i rast zainteresovanosti studenata, kako stranih tako i domaćih.\nPrateći svetske trendove odlučili smo da ovogodišnju konferenciju posvetimo BIM tehnologiji, pored toga od ove godine konferencija CoNStruction se proširuje na oblasti arhitektura i geodezija.\nKao što smo do sada radili, trudićemo se da pratimo svetske trendove i uvek da budemo u korak sa građevinskom industrijom u svetu.\n"Učestvovala sam na CoNStruction-u prošle godine i bilo je odlično, verujte mi. Zašto? Zato što je organizacij bila odlična, pokidali ste. Drugo, Novi Sad je prelep grad, kao iz bajke. Treće upoznaćete dosta inženjera iz celog sveta i to je stvarno super. Poslednje ali ne manje važno Srbija je poznata po odličnim žurkama i jako su dobri u tome, verujte mi."\nGrađevinski fakultet Univerzitet u Skoplju\n"Bilo smo na konferenciji CoNStruction u oktobru i imali smo priliku da upoznamo dosta ljudi iz celog sveta i da se provedemo sa njima. "\nLuigi Corvo i Francesco Saverio Perrone\nKRATAK PREGLED KONFERENCIJE\nOve godine naučni deo je proširen na oblasti geodezije i arhitekture. Studenti mogu prijaviti naučni rad preko formulara na sajtu do 30. septembra.\nNakon organizovanja prve naučne konferencije i veoma pozitivnog odziva studenata odlučili smo da naučni radovi studenata postanu stalni deo ove konferencije. Na konferenciji CoNStruction 18 prezenotvani su radovi iz oblasti građevinarstva, odnosno tehnologije i organizacije građenja, održivok razvoja, konstrukterstva...\nZbornik radova CoNStruction 18\nCoNStruction 17 je prva međunarodna naučna konferencija studenata građevinarstva i od te godine naučni radovi postaju stalni deo konferencije. Hvala svim učesnicima koji su prijavili naučne radove koji su zaista bili izuzetni i recezentima nije bilo lako da odaberu najbolje.\nKONFERENCIJA CONSTRUCTION U BROJEVIMA\nTAKMIČENJE U ORGANIZACIJI GRADILIŠTA\nGRADILIŠTE BRZE PRUGE BEOGRAD – BUDIMPEŠTA\nPANEL DISKUSIJA – OD DIPLOME DO USPEŠNOG INŽENJERA\nSVEČANO OTVARANJE KONFERENCIJE CONSTRUCTION 18\nSTUDENTSKA UNIJA FAKULTETA TEHNIČKIH NAUKA NOVI SAD